
GENERALITĂȚI 
Elemente de limbaj, materiale, domenii preferentiale de utilizare. 


Tâmplăriile închid goluri în perete. 

Atunci când separă spații interioare, tâmplăriile asigură numai funcţiile de închidere / separare şi 

eventual contact vizual. Dacă uşile sunt preponderent elemente care permit trecerea dintr-un spaţiu în 

altul, asigurând în acelaşi timp separarea între cele două spaţii, ferestrele au rolul principal de a asigura 

trecerea luminii, aerisirea, contactul vizual între cele două spații. Altfel spus, nu este obligatoriu ca o 

uşă să fie transparentă sau translucidă; rolul ei este să mențină cele două spaţii pe care le separă într-o 

legătură relativă. Faptul că unele uşi asigură şi luminarea spaţiilor şi contact vizual este o caracteristică 

specială, ocazională. 

Ferestrele însă trebuie să fie măcar translucide. Cele mai multe ferestre se deschid, permiţând şi 

aerisirea. Nu este însă obligatoriu. Aptitudinea de a lăsa să pătrundă lumina este ceea ce defineşte o 

fereastră. 

Tâmplăriile sunt interioare şi exterioare. 

Tâmplăriile exterioare pun — în mod evident — mult mai multe probleme decât cele interioare, prin faptul 

că, fiind componentă a anvelopei, trebuie să îndeplinească următoarele funcțiuni principale: 

= funcțiunea de protecţie a spaţiilor închise împotriva apelor meteorice 

= funcțiunea de protecție higrotermică a spaţiilor închise 

= funcțiunea de protecție acustică a spaţiilor închise 

= funcțiunea de luminare naturală a spațiilor închise şi de contact vizual între acestea şi mediul 
exterior 

= funcțiunea de ventilare naturală a spaţiilor închise 


Rolul principal al anvelopei este de asigurare a protecției clădirii împotriva acțiunii agenților climatici. 

Pe lângă protecţia împotriva intemperiilor, anvelopa mai realizează un ansamblu de funcțiuni specifice 
în vederea asigurării unui microclimat interior stabil, care să permită desfăşurarea activităților proprii 
clădirii. De asemenea, prin exigența de economicitate în exploatare a clădirii, se urmăreşte relația 
costuri - performanțe, din punct de vedere al economiei energetice în exploatare. 


Mişcări provocata 
de construcţie 


Temperatura exterioară, 
ploaie, vânt, soare, 
zgomot (sunet) 


Mişeări datorate 
tocului ferestrei 


Temperatura încăperii 
Umiditatea aerului 


Acţiuni exercitate asupra tâmplăriilor, conf. documentaţiei Veka 
Tâmplăriile trebuie să încapă în golul lăsat în pereţi. De aceea dimensiunea totală a tâmplăriei trebuie 
să fie cu câțiva milimetri mai mică, pe fiecare parte, decât dimensiunea totală a golului. Cu cât, este în 
funcție de tipul de tâmplărie - fereastră, uşă interioară, uşă exterioară - de materialele din care este 
realizată aceasta, de sistemul de fixare în perete. 


Tâmplăriile au o componentă "rezistentă", realizată din lemn, metal, plastic sau beton şi o componentă 
de "închidere", transparentă, translucidă sau opacă. Întotdeauna panourile sunt transparente sau 
translucide la ferestre, având în vedere că rolul principal al ferestrelor este acela de a permite 
luminarea naturală a spaţiilor. Pentru uşi, panourile de închidere pot fi atât transparente cât şi opace şi 
pot fi realizate din sticlă, lemn, materiale plastice (transparente, translucide sau opace), metal. 


Ambele componente, precum şi ansamblul însuşi trebuie să satisfacă în totalitate cerințele de calitate 
(exigenţele esențiale). 


Montarea tâmplăriei în perete se face cu dispozitive diferite, de la tradiționalele "gheremele" (sau 
"ghermele" - ambele variante fiind corecte), până la şuruburi autofiletante speciale, care traversează 
zidăria. Firme specializate în domeniu asigură o gamă largă de şuruburi şi accesorii pentru a asigura o 
bună montare a tâmplăriei în gol. 

Gheremelele sunt un fel de dibluri. Ele se deosebesc de acestea din urmă prin aceea că se montează 
pe măsură ce se realizează peretele, în vreme ce diblurile tradiționale se montează în perete, prin 
spargeri locale şi cimentare. 

În mod uzual tâmplăria se montează din lateral, în câte două - trei dispozitive pe fiecare parte. 
Tâmplăriile contemporane utilizează dibluri, şuruburi şi ancore, care traversează elementul de tâmplărie 
şi se fixează în perete. 


Ancora de ado X 


Fig. 2 
Exemple de fixări în perete: a) diblu b) şurub c) ancoră (conform documentatiei Gealan) 


Spatiul rămas între perete şi tâmplărie (numit în general "luft", prin preluarea din limba germană a 
cuvântului "aer") se etanşează în mod tradițional cu hârtie, câlți, vată minerală sau mai modern, cu 
spume de poliuretan sau din alți polimeri, injectate. Avantajul spumelor injectate este pe de o parte 
acela că închid foarte bine spaţiul, şi pe de altă parte că însuşi materialul asigură şi o foarte bună 
izolare termică, precum şi etanşare la umiditate. 


S-a constatat că pierderile de căldură din spațiile interioare către exterior sunt considerabile ca urmare 
a neetanşeităților menţionate mai sus şi a celor datorate tâmplăriei efective (suprafețe de "bătaie" 
imperfecte). 

Revenind la alcătuirea tâmplăriei: componenta rezistentă care se fixează în perete se numeşte toc. 
Este o componentă fixă. Materialele din care se pot realiza tocurile sunt lemn, plastic, metal, beton. 


Tocul poate fi montat înainte de realizarea peretelui, reprezentând şi un reper pentru perete, care se 
"opreşte" în el; în acest caz tocul se numeşte toc orb şi pe el se montează tâmplăria. În general tocul 
este un element vizibil al tâmplăriei: poate fi totuşi mascat în retrageri ale peretelui, fie acesta din beton, 


fie din zidărie - numită "cu urechi” (conf. fig. 3) 


intariar 


p EE oe 
zidărie "cu urechi" 
exterinr 


Fig. 3 
Zidărie cu urechi 


Partea mobilă a tâmplăriei (canat), se particularizează în funcție de tipul de tâmplărie şi se numeşte 
cercevea la ferestre şi foaie de uşă la uşi. 

Elementele liniare care alcătuiesc tocul şi "rama" cercevelei sunt traverse (elementele orizontale) şi 
montanti (elemente verticale). Traversa inferioară a tocului se numeşte prag. Dacă tocul are o traversă 
intermediară, partea de deasupra acesteia se numeşte supralumină (sau oberlicht, preluat din germană 
şi însemnând acelaşi lucru). Aceasta poate fi fixă sau mobilă (cercevea). Întâlnim adesea ferestre cu 
supralumină mobilă la bucătării, permițând o mai eficientă şi continuă ventilație a încăperii. 

La unele tâmplării (mai ales la cele vechi) apare o subîmpărțire a foii de sticlă, cu baghete orizontale 
sau verticale. Acestea sunt şprosurile (în germană Sprosse), sau nervurile. Ele au apărut din 
considerente pur funcționale, anume imposibilitatea tehnică (în perioada respectivă), de producere a 
unor geamuri de mari dimensiuni. Golurile erau mari, dar au fost închise cu mai multe panouri de 
dimensiuni mai mici; şprosurile sunt dimensionate astfel încât să reziste la sarcina foilor mici de sticlă şi 
de aceea sunt mai subțiri decât traversele şi montanții. 


Numărul de canaturi contribuie la definirea tâmplăriei, în vedere (elevaţie) 
montant toc 
traversă intermediară toc 
cercevea 


montant cercevea 


montant intermediar toc 


traversă inferioară cercevea 
traversă inferioară toc: prag 
Fig.4 
Exemplu de fereastră în două canaturi şi cu supralumină. 


Numărul de cercevele văzute în secţiune contribuie la definirea tipului de tâmplărie: simplă (o 
cercevea), dublă (două cercevele) etc. 


Numărul de rânduri este numărul de foi de sticlă pe care le are o tâmplărie văzută în secţiune. În mod 
uzual tâmplăriile din locuințe au două rânduri (două cercevele şi pe fiecare cercevea câte o foaie de 
geam), din considerente de izolare termică. 

O vitrină însă are în mod curent o singură foaie de geam care separă interiorul de exterior, deci un 
rând. 


În țări cu climă mai rece decât în România, se pot prevedea tâmplării cu trei şi chiar cu patru rânduri, nu 
neapărat fiecare rând pe o cercevea independentă (ar fi şi prea greu subansamblul şi foarte incomod). 


Mai trebuie definit sensul de rotire a canaturilor: pentru uşi există o convenție diferită de la țară la ţară - 
şi uneori de la o perioadă la alta, în cadrul aceleiaşi tări. 

Sensul de rotire este sensul de mişcare a acelor de ceas; ce diferă de la o țară la alta este dacă se 
standardizează sensul de închidere, sau de deschidere. In România este standardizat sensul de 
închidere a uşii: rotirea în sens orar, defineşte o uşă cu închidere dreapta; rotirea în sens antiorar 
defineşte o uşă cu închidere stânga. Atenţie, însă! Produsele importate sunt realizate în conformitate 
cu standardele din țările de origine a acestora şi prin urmare se subordonează lor! 


În ceea ce priveşte ferestrele, lucrurile stau mult mai simplu: convenția internaţională este că pentru 
definirea sensului de mişcare a cercevelelor, privitorul se aşează în exteriorul casei şi, cercevelele care 
se deschid în exterior definesc ferestrele cu deschidere exterioară, cercevelele care se deschid în 
interior definesc ferestrele cu deschidere interioară. 

Fig.5 
Reprezentarea convenţională valabilă în România, pentru sensul de deschidere a ferestrelor 


Convenţiile grafice sunt însă puţin diferite: dacă în reglementările româneşti schema unei ferestre sau 
uşi reprezintă chiar o perspectivă (fig. 5), în țările Uniunii europene, perspectiva se abstractizează până 
la un triunghi, cu un vârf reprezentând elementul care se roteşte iar latura opusă lui reprezentând 
elementul pe care sunt montate balamalele. (fig. 6) 


Fig. 6 
Reprezentarea convențională europeană a sensului de deschidere a ferestrelor 


Există tâmplării la care o foaie se deschide către exterior şi o foaie se deschide către interior, este 
situația uzuală, obişnuită, din România la locuințele cu regim scăzut de înălțime şi la unele instituții 
publice construite până la cel de-al doilea război mondial. Pentru că acestea erau cele mai comune, 
cele mai obişnuite tipuri de tâmplării, au fost denumite ca atare, adică tâmplării cu deschidere 
obişnuită. De ce s-a renunțat la ele? Pentru că, pe de o parte nu puteau fi prevăzute oriunde (la parter 
exista riscul accidentări pietonilor, dacă în fața casei nu exista un spațiu de protecție, de pildă un spațiu 
verde), la etaj nu se putea spăla cerceveaua cu deschidere exterioară) şi pentru că, pe de altă parte, 
datorită lor se puteau produce accidente (o cercevea lăsată multă vreme deschisă, sau uitată, peste 
care ploua sau ningea mai multe sezoane, putea să se strice şi să se desprindă, accidentând 
trecătorii). Astfel că, deşi cu un comportament higrotermic foarte interesant - după cum se va vedea - 


ferestrele cu deschidere obişnuită au "ieşit" din scenă, făcând loc celuilalt tip de ferestre, cu deschidere 
interioară. Majoritatea blocurilor de locuințe (şi nu numai), au ferestre cu deschidere interioară, duble, 
fie cu rânduri cuplate - separarea celor două cercevele făcându-se atunci când se spală geamurile - fie 
cu rânduri independente, cele două cercevele deschizându-se separat. 


Ferestrele cele mai utilizate la clădirile civile sunt realizate din: 

= lemn 

= metal (laminate curente şi speciale de oțel, bandă de oțel, aluminiu) 
= mase plastice 


La construcțiile industriale se pot (încă) întâlni ferestre cu tâmplărie din beton cu cercevele metalice, în 
cazul în care există ochiuri mobile. 


În spațiile încălzite ale clădirilor civile s-au utilizat în general tâmplării duble din lemn. 

In spațiile mai puțin încălzite — şi neîncălzite — ale clădirilor civile (casele de scară, de exemplu — s-au 
utilizat în general tâmplării simple (în unele cazuri s-a scos cerceveaua interioară a tâmplăriilor duble, 
pentru a rămâne un singur rând; aceste tâmplării pierd căldura atât prin neetanşeitate (infiltrații de aer), 
cât şi datorită existenței unui singur rând de geam. 


Terminologie 
În concepția acestui breviar (şi în acord cu Ghidul privind reabilitarea ferestrelor la clădirile civile 
existente), termenii de mai jos, prezentaţi în ordine alfabetică, au următoarea semnificaţie: 
Baghetă element linear, cu secţiune redusă, la ferestre, utilizat la fixarea 
geamurilor sau la acoperirea unor rosturi 

Ramă sau panou care acoperă spațiul golului de zidărie (finisează golul 
din zidărie pe grosimea acestuia 


Cercevea subansamblu mobil, montat pe tocul ferestrei, realizat din elemente 
rezistente (traverse şi montanți) şi în care se fixează elemente de 
suprafață transparente sau translucide; 


Deschidere interioară | tip de deschidere a ferestrelor, caracterizat prin aceea că sensul de 
rotire al cercevelelor este spre interior. 


Deschidere exterioară | tip de deschidere a ferestrelor, caracterizat prin aceea că sensul de 
rotire al unei cercevele este spre exterior; ferestrele cu deschidere 
exterioară sunt simple sau duble, cu deschidere obişnuită (în care caz 
cerceveaua dinspre exterior are deschidere exterioară 
tip de deschidere a ferestrelor, caracterizat prin aceea că sensul de 
rotire al cercevelei exterioare este spre exterior, iar al cercevelei 
interioare, spre interior 
ansamblu de tâmplărie prevazut cu geamuri, aşezat într-o deschidere 
(gol) în zid, cu rol de asigurare a luminării naturale sau luminării şi 
ventilării naturale. În funcţie de geamurile folosite poate fi asigurată sau 
împiedicată vederea spre sau dinspre exterior; 
fereastră cu un singur rând de cercevele sau ochiuri fixe, care formează 
o singură suprafață de închidere; 
fereastră cu două rânduri de cercevele. In cazul existenței unor ochiuri 
fixe, acestea sunt la rândul exterior, rândul interior trebuind să fie format 
numai din cercevele care, prin deschidere, să permită curățarea 
spaţiului dintre cele două rânduri; 

fereastră dublă la care rândul exterior se deschide în afară, iar rândul 
interior se deschide spre interior; 

fereastră dublă la care ambele rânduri se deschid independent spre 
interior; se mai poate numi şi ‘fereastră dublă cu deschidere interioară, 
cu rânduri independente' 
fereastră dublă la care cercevelele celor două rânduri sunt solidarizate 
între ele, putând fi acţionate simultan, deschiderea fiind spre interior. 
Legătura dintre cele două rânduri fiind prevăzută şi cu balamale, este 
posibilă deschiderea pentru curățarea spațiului dintre cercevele; 
fereastră cu trei rânduri de cercevele, care se deschid spre interior. 
Cele trei rânduri pot fi acționate independent sau mixt: un rând 
independent, două rânduri cuplate 
element liniar din material sintetic, cu aderență pe geam sau montat pe 
traverse / montanţi, ce asigură etanşarea (la apă, aer, vânt) a 
subansamblului fereastră. 


Căptuşeală (de uşă) 


Deschidere obişnuită 


Fereastră 


Fereastră simplă 


Fereastră dublă 


Fereastra dublă cu 
deschidere "obişnuită" 
Fereastră dublă cu 
deschidere 
"interioară" 
Fereastră 
cuplată 


dublă 


Fereastră triplă 


Garnitura de etanşare 


Jaluzea (stor venețian) 


tip de stor alcătuit din şipci, lamele metalice sau din plastic, dispuse 
paralel-orizontal pe chingi, şnururi sau lănțişoare care permit atât 
ridicarea şi coborârea lamelelor, cât şi schimbarea unghiului acestora, 
astfel încât să se împiedice sau să se dozeze pătrunderea luminii şi a 
razelor solare în încăpere. Pentru protecția împotriva razelor infraroşii în 
timpul verii, jaluzelele se montează fie între rândurile ferestrelor duble, 
fie la exterior, în care caz se prevăd ghidaje împotriva fluturării. 


Oblon cu clapete 
("Persiene") 


Oblon pliant 


Oblon rulant 


Panou vitrat 
(unitate vitrată; vitraj) 


Rânduri (la ferestre 
Stor 


În contextul tâmplăriilor, reprezintă partea efectiv vitrată a golului (fără 
tocuri, grosimi de cercevele, cutii pentru oblon etc 


| Montant | Piesalineară verticală, de rezistentă a subansamblurilor ferestrei; 


Denumire generală pentru dispozitive de protecție mobile, cu alcătuire 
rezistentă şi rigidă, amplasate la exteriorul ferestrelor cu deschidere 
spre interior. În funcţie de alcătuirea şi sistemul de manevrare al 
obloanelor, acestea poartă şi denumiri specifice. Obloanele obişnuite 
de tip tradițional sunt alcătuite din panouri relativ late, din scânduri 
asamblate (sau din panouri de tablă ambutisată, sau profile de plastic 
extrudat), sau din rame şi tăblii, deschiderea se face pe balamale spre 
exterior, panourile putându-se rabate pe fațadă. 

Tip de oblon alcătuit din panouri relativ late, având un cadru rigid, 
cuprinzând lamele ce formează clapete orizontale cu fața înclinata, fixe 
sau mobile, care realizează o reducere a pătrunderii luminii, respectiv, 
la cele mobile cu clapete, chiar întunecarea completă a încăperii şi o 
îmbunătățire a protecției contra intemperiilor. Deschiderea se face spre 
exterior, oblonul putându-se rabate pe fațadă. 

Tip de oblon realizat din panouri înguste (sau lamele) rezistente, 
articulate între ele şi dispuse în mod obişnuit, vertical; acestea se pot 
strânge pachet lângă şpaletul ferestrei. Obloanele pliante pot fi şi cu 
lamele orizontale, plierea făcându-se în partea de sus a ferestrei. 
Pachetul de panouri strânse poate rămâne vizibil, sau poate fi ascuns 
într-un locaş special prevăzut. La unele obloane pliante mai 
performante, lamelele culisează pe ghidaje (tije sau şine metalice). 

Tip de oblon alcătuit din şipci sau lamele orizontale, care culisează pe 
un sistem de şine şi se adună prin rulare într-un spațiu propriu prevăzut 
special în cadrul golului din perete, la partea superioară a ferestrei. 
Unitate constituită din sticlă sau din materiale organice transparente 
sau translucide, cu caracteristici şi geometrie bine definite, care se 
montează în structura de rezistență a ferestrei (toc sau cercevea); 


Perdea de fațadă Sistem exterior de protecție solară, realizat din țesături din fibre 
rezistente mecanic, la raze ultraviolete şi infraroşii şi susținut pe 
structură în general metalică 

[Prag | Traversadejosatocului | 


Numărul de suprafețe de închidere (foi de geam) ale ferestrei; 

Perdea din pânză compactă, sau din baghete orizontale care formează 
un panou derulabil, dispus(ă) în mod obişnuit între rândurile ferestrelor 
duble; se poate ridica prin rulare la partea de sus pe un ax orizontal 
prevăzut cu un resort. Storurile montate în exteriorul ferestrelor trebuie 
să fie făcute din țesături din fibre rezistente la acţiuni mecanice, la raze 
ultraviolete şi să fie prevăzute cu dispozitive de protecţie şi cu ghidaje 
sau rame împotriva fluturării sau sfâşierii. 


Şpros (nervură) Piesă verticală sau orizontală, relativ subțire (max. 40mm), cu rol de 
rigidizare a cercevelelor, sau de subîmpărțire estetică a cercevelelor 


sau a ochiurilor fixe; 


Tâmplarie Ansamblu realizat din elemente lineare de rezistență (traverse şi 
montanți) şi elemente de suprafață (transparente, translucide sau 
opace); tâmplăriile pot fi ferestre, uşi, glasvanduri, etc; termenul poate fi 
utilizat şi pentru definirea elementelor liniare de rezistență împreună cu 
elementele opace de suprafață (tăblii, panouri, etc 


canat 
Tâmplărie prevăzută cu două foi montate la distanță una fată de 
cealaltă, în grosimea golului, pentru a asigura o izolare mai bună 
Toc Subansamblu de tâmplărie, rezultat din asamblarea unor piese lineare 
(montanti şi traverse), constituind rama perimetrală şi eventual împărțire 
fixă în ochiuri a tâmplăriei respective; 
Piesa lineară orizontală de rezistență a subansamblurilor tâmplăriei; 


Ansamblu format din toc şi foaie de uşă, care se montează în golul din 
perete şi care permite circulația dintr-un spațiu în altul 


Traversă 


Uşă armonică Uşă prevăzută cu un sistem de articulații care permite ca deschiderea şi 
închiderea să se asigure prin plierea fetelor 


Uşă batantă Uşă la care foaia se deschide în ambele sensuri 


Uşă pliantă Uşă realizată din mai multe canaturi asamblate; închiderea se asigură 


prin plierea canaturilor, prin intermediul balamalelor 
Uşă turnantă (rotativă 


Uşă care se deschide prin rotirea în jrul unui ax vertical 
Uşa fereastră 


Ansamblu de fereastră, cu uşă cu prag inclusă, specific pentru 
închiderea golului din peretele exterior, către balcon; la partea inferioară 
Geam cu emisivitate 
scăzută (low-e) 


poate avea traversa cercevelei mai lată sau suprafața de închidere 


Geam acoperit cu o peliculă de oxizi metalici care reflectă radiația cu 
lungime mare de undă (radiaţia terestră). Emisivitatea suprafețelor este 
redusă de la valoarea de 0,9 în cazul geamului clar (transparent) la mai 
puțin de 0,1. Capacitatea de a reflecta radiația cu lungime de undă din 
registrul 3 — 0,3 p creşte cu 80%. Acest tip de radiație este emis de 
pereți, tavane, pardoseli şi celelalte obiecte din încăpere. 


Geam multistrat 


Tip de vitraj realizat din două sau mai multe foi de geam, între care sunt 
prevăzute folii de polivinilbutiral (material plastic). In documentatiile 
străine acest tip de geam se numeşte “laminated”. Traducerea prin 
“laminare” nu este corectă, nefiind vorba despre o laminare propriu 
zisă, ci despre o prelucrare la o anumită temperatură şi presiune a 
ansamblului geam — folie — geam. 

Alte sinonime posibile: geam duplex / triplex, geam stratificat 

geam de securitate. 

Tip de geam tratat, care are prevăzută pe o față o peliculă de oxizi 
metalici, care reflectă lumina 


Geam care asigură siguranță în utilizare; din această categorie pot fi 
menţionate geamul stratificat şi geamul armat, ale căror cioburi nu se 
desprind de pe suprafața vitrată, fiind menținute de folia din material 
plastic sau de rețeaua de armare 

Tip de geam care, datorită tratamentului termic (încălzire şi răcire 
bruscă), asigură o mai bună rezistență la încovoiere; caracteristica 
acestor geamuri este că se sparg în cioburi netăioase 


Geam reflectant 


Geam de securitate 


Geam securizat 


Geam termoizolant Unitate constituită din doua sau mai multe foi de geam, separate pe 
contur cu ajutorul unor distanțieri, asamblate în fabrică dupa diferite 
procedee, astfel încât să se asigure etanşarea spațiului creat dintre foile 
de geam, spațiu ce poate fi umplut cu aer sau alte gaze (argon, krypton, 
xenon, etc). Se utilizează şi denumirea de „termopan”, care este însă o 


marcă de produs şi nu un sistem de vitraj 


FORME ŞI MATERIALE 

Cele mai complicate profile se pot de fapt reduce la câteva forme de bază : literele L — T- Z 

Tocurile se pot asimila literei L, montanții intermediari sunt două L-uri alăturate iar cercevelele pot fi 
reduse la Z-uri. 


Toc Montant 

cercevea h 


Fig. 7 
Reducerea profilelor la formele T, L, Z 


Desigur, am ales exemplul cel mai clar, dar ORICE profil, din orice material, poate fi descompus la 
esență, aşa cum se vede din imaginea de mai jos unde reducerea este la forma literei L : 


Fig. 8 
Exemple de profile metalice pentru tocuri (forma L) 


SISTEME UZUALE DE DESCHIDERE 
Tâmplăriile se pot clasifica în funcție de sistemele de deschidere utilizate, în: 


Tâmplării pivotante. 

Pe balamale sau pe pivoti, ele rotesc canaturile, "măturând" o suprafaţă din încăpere. Balamalele sunt 
aşezate în plan cu grosimea cercevelei care se roteşte, pivoții sunt în plan perpendicular pe aceasta. 
Dacă balamalele sunt pe traversa inferioară şi cerceveaua "se răstoarnă” peste utilizator, către 
interiorul încăperii, tâmplăria se numeşte "basculantă”. Dacă balamalele sunt pe traversa superioară, 
cerceveaua trebuie menținută pe poziție "deschisă" cu distanțieri. 


Modul în care se roteşte tâmplăria trebuie să protejeze interiorul încăperii împotriva pătrunderii apei de 
ploaie sau zăpezii. Astfel, în absența unor protecții exterioare (copertine, streşini late, etc) este interzisă 
deschiderea către exterior, cu balamale pe traversa inferioară, pentru că acest tip de deschidere 
ie să ătrunderea apei în casă. TE 


intariar avtariar infarinr ° 


intariar axtarin y intarinr 


TÈ 
GREŞIT 
Fig. 9 


Scheme privind deschiderea tâmplăriilor cu balamale pozitionate pe traversă 

Din ce în ce mai mult îşi face loc pe piata românească un tip de deschidere combinat: în cadrul 
aceleiaşi tâmplării, fereastra se deschide spre interior, pe balamale fixate pe montanții tocului şi 
cercevelei, şi, printr-o altă acţionare a cremonului, cerceveaua basculează către interior, pe balamale 
fixate pe traversa inferioară şi cu cursa limitată printr-un sistem de distanțieri, la o deschidere exclusiv 
pentru ventilație. 

Prețul relativ mare al accesoriilor de feronerie face ca, deşi extrem de interesant, sistemul să nu fie încă 
foarte răspândit la noi. 


Tâmplării culisante. 

Sub această denumire generică se grupează o gamă largă de tipuri de tâmplării - uşi şi ferestre. 

În condiţiile particulare ale climei din România (Climă temperat continentală excesivă), sistemul ca atare 
nu asigură o bună etanşare la apă şi vânt, dar în combinaţie cu alte tâmplării şi realizând împreună cu 
acestea spații tampon (de tip seră, geamlâc, wintergarten), reprezintă soluții viabile şi pot fi 
recomandate. 

In funcție de mişcarea pe care o au foile mobile — pe verticală sau pe orizontală — putem clasifica 
aceste tipuri de tâmplării în culisante pe verticală (sau ghilotină) şi culisante pe orizontală. 

Pentru a se putea deplasa, este nevoie ca foaia mobilă să fie prevăzută cu un sistem de culisare, care 
în general este un sistem de şine şi rotițe, pe care alunecă foaia mobilă; coordonarea mişcării şi 
planeitatea elementelor mobile se asigură printr-un un sistem de ghidare a foilor mobile 

La tâmplăriile de dimensiuni curente (ferestre şi uşi) culisarea trebuie asistată de elemente care 
uşurează alunecarea: rotițe şi (în unele cazuri) bile. 


Tâmplării culisante pe verticală 


Fig. 10 
Schită de tâmplărie culisantă ne verticală (ahilotină) 


Dacă dimensiunile foii nu sunt mari (un ghişeu, de pildă), rama foii mobile culisează într-un locaş 
realizat cu ajutorul unor piese de completare. Sistemul este, în mic, cel utilizat la realizarea unor tipuri 
de uşi de dulap sau de vitrină. 


aa 
LS 


Fig. 11 
Posibilităţi de culisare verticală neasistată de dispozitive speciale 
(sectiuni orizontale) 


Unul dintre elementele de care trebuie să se ţină seama, atunci când se proiectează astfel de tâmplării, 
este acela că scripeții, contragreutăţile, cablurile trebuie mascate în ‘cutii’ accesibile (care să permită 
întreţinerea periodică a acestora, de pildă ungerea scripeților). Aceste ‘cutii’ se văd (ocupă din spațiul 
golului din perete, diminuând 'lumina'). 

De asemenea, trebuie să se aibă în vedere UNDE culisează panoul: într-un parapet, în etajul de mai 
jos, de mai sus... În aceste situaţii trebuie prevăzute şi spații pentru curăţire, la partea de jos a 
elementelor de mascare a dispozitivelor de culisare. 

Despre tâmplăriile culisante pe verticală trebuie spus că mişcarea acestora este preluată de un sistem 
de cabluri, scripeți şi contragreutăți (fig. 12). 


Fig. 12 
Scheme a mecanismelor de funcționare pentru o tâmplărie ghilotină 


Foaia de geam este 'ținută' pe verticală pe fiecare parte de un cablu care merge la o contragreutate 
(fig. 12). Sistemul este valabil pentru ferestre de dimensiuni mici; la foi de geam de dimensiuni mai 
mari, pentru a evita ridicarea mai mult a unui colț (şi implicit rotirea şi blocarea geamului), este necesar 
ca geamul să fie susținut de câte două cabluri, fiecare dintre ele mergând la câte o contragreutate (fig. 
13). 


Fig. 13 
Schiţă de tâmplărie ghilotină cu scripeți dubli şi două contragreutăți 


Tâmplării culisante pe orizontală 

Una din problemele tâmplăriilor care închid goluri mari, cum sunt şi aceste tipuri de tâmplării, este 
depozitarea foilor atunci când deschiderea golului este maximă. 

Există două sisteme mari de realizare a tâmplăriilor culisante: cu sistem de culisare la partea 
superioară şi ghidaj jos sau cu sistem de culisare la partea inferioară şi ghidaj sus. 

În primul caz, pe foaia de uşă este fixat dispozitivul de culisare, reprezentat dintr-un sistem de rotițe 
('căruciorul'), care alunecă pe şine (fig. 14). Şina este montată pe un element de construcţie (grindă, 


planşeu). 


Fig. 14 
Dispozitiv de culisare (documentaţia firmei Geze) 

Una dintre cele mai importante — şi grave — probleme a reprezentat-o posibilitatea ca la partea 
inferioară a uşii, acolo unde sunt ghidajele, să se acumuleze praf şi noroi, care să conducă la ridicarea 
în timp a uşii şi, în final, la ieşirea ei de pe sistemul de culisare, cu toate consecințele pe care le implică 
(prăbuşirea uşii şi posibilitatea de a accidenta pe cineva). Prin prevederea unui element — opritor, se 
evită ieşirea căruciorului de pe şina de culisare. Problema se poate rezolva şi artizanal prin prevederea 
unui şurub de mişcare (fig. 15). 


Fig. 15 
Exemplu de tâmplărie culisantă, cu dispozitiv de culisare vertical şi ghidaj în pardoseală 


Un alt sistem utilizat este acela în care un miez metalic se mişcă în interiorul profilului — şină, prin 
rotirea unui sistem de bile (de fapt, ca urmare a frecării), aşa cum se vede în fig. 16. 


Fig. 16 
Dispozitiv de culisare cu miez etil şi bile (documentația firmei Geze) 
Pentru mascarea dispozitivelor de culisare este necesară prevederea unui tavan suspendat; pentru 
asigurarea unei minime etanşări (cu rol de mascare) între tavan şi dispozitivele de culisare se 
recomandă prevederea unor periute. 


L-—.....- 


Fig. 17 
Posibilităţi de mascare a dispozitivelor de culisare 


Pentru a se asigura mişcarea plană a acestor tâmplării, în relație cu pardoseala se prevăd ghidaje 
continui sau locale. De la cele mai simple executate din laminate de tip cornier montate pe pardoseală, 
care alunecă în şlițuri practicate în cantul uşii, sau fixate pe cantul uşii şi care alunecă în locașuri 
practicate în pardoseală (fig. 18.d şi .e), cu o comportare mediocră în timp datorită riscului de 
împiedicare pe pardoseală sau al aceluia de a se acumula murdărie în locaş, la acelea mai 
performante, cu bile montate în cantul inferior al uşii (fig. 18.b), care se rotesc (şi asigură mişcarea) în 

spații prevăzute special în pardoseli (care au posibilitatea de a fi curățite), există o gamă largă de 
posibilități de asigurare a ghidajelor la pardoseală. 

Ca principiu general, riscul ca murdăria sau gheaţa (în cazul tâmplăriilor exterioare) să se aglomereze 
şi să creeze probleme în funcționarea tâmplăriei apare la dispozitivele de ghidaj îngropate în 
pardoseală(fig. 18.a), care nu au posibilitate de curățire (cum e în cazul 18.c) 


Fig. 18 
Scheme pentru dispozitivele de ahidai la pardoseală 


Prin extrapolare, sistemul se utilizează pentru realizarea unor pereți mobili de mari dimensiuni (înălțime 
maximă: 16 m). Mai mult, performanțele asigurate de aceste panouri mobile sunt mai ales de izolare 
acustică între cele două spaţii obținute prin compartimentare. 


Fig. 19 
Pereți mobili, conf. documentației Hüppe 


Tâmplării culisante pe orizontală, cu dispozitivul de culisare la pardoseală şi dispozitivul de 
ghidaj la partea superioară (sus) 

Sunt posibile şi aceste sisteme, cu problemele menţionate anterior, de încărcare cu murdărie şi praf a 
dispozitivelor de culisare. De asemenea, dacă în cazul anterior şina de ghidaj putea lipsi, existând în 
pardoseală eventual ghidaje locale (uneori, la tâmplării foarte grele, cum sunt pereții mobili, şi acestea 
pot lipsi), în cazul tâmplăriilor cu dispozitiv de culisate la pardoseală, această şină nu poate nici lipsi, nu 
poate nici să fie mascată. 

INDICATE iei va INTERIOARE. SOUI INDICATE LA FERESTRE 
(mu CIRCULATIA 1 SN ue} EXTERIOARE 


Fig. 20 
Tâmplărie culisantă; dispozitive de culisare la pardoseală 


În cazurile în care geometria şinei de culisare este un profil aplicat pe pardoseală şi nu îngropat în 
aceasta sau în grosimea foii de uşă, pe care alunecă rotițele, prevederea acestor tâmplării este posibilă 
la exterior, deoarece în cazul acțiunii vântului pe fațadă foaia se va lipi de profil, mărind astfel 
etanşarea. 

Soluțiile indicate la exterior asigură, datorită periuțelor de etanşare, şi o oarecare barieră la trecerea 
vântului, micşorând pierderile de căldură. 

Pentru acest tip de tâmplării, dispozitivele de ghidaj, relativ similare celor prezentate anterior, trebuie să 
fie continue pe întreaga lungime a tanda care Guise i ia sau uşă). 

BA 


Fig. 21 
Tâmplărie culisantă; dispozitive de ghidaj la partea superioară 


O problemă care trebuie rezolvată prin proiect este de a se stabili unde culisează foile: se aştern în 
lungul unui perete, se împart în mai multe “pachete” (fiind în acest caz necesare mai multe şine, pentru 
rotirea şi culisarea foilor, utilizând un sistem de macaz), se maschează în spatele unor ante sau nişe 
sau chiar în spații închise cu uşă (asemănătoare dulapurilor), aşa cum se poate vedea în fig. 22: 


(4754947477. 


DIA 


Fig. 22 
Tâmplărie culisantă; posibilități de stocare a foilor de uşă 

Tâmplării pliante. 

Mai rar utilizate pentru ferestre şi cu posibile probleme în ceea ce priveşte etanşarea, tâmplăriile pliante 
au un larg domeniu de utilizare pentru uşi. 

Având în vedere că greutatea foilor de uşă se transmite balamalelor şi de aici peretelui, este indicat să 
nu fie mai mult de două foi de uşă care descarcă în final pe perete, pentru a nu face necesară 
prevederea de balamale foarte puternice, sau pentru a nu se disloca balamalele din perete. 


n: ALA mm 


Fig. 23 
Renrezentare schematică a tâmolăriei pliante 


Tâmplării pliant — culisante 

Sunt tâmplării care combină cele două tipuri, asigurând şi alunecarea pe o şină şi plierea pe balamale 
sau foarfeci (sistem care pretinde şi un schelet vertical, realizat din montanti). Astfel, greutatea foilor 
este transmisă dispozitivelor de culisare, degajând balamalele şi permițând foi cu suprafețe mai mari, 
sau deschideri mai mari. 

În cazul foilor articulate cu balamale agățarea foilor de dispozitivul de culisare se poate face în mijlocul 
laturii de sus a foii. Sistemul nu necesită prevederea de ghidaj la pardoseală; se utilizează la exterior 
numai dacă se prevede şină continuă de ghidaj, pentru asigurare şi etanşare la vânt. 

Dacă agățarea foilor se face în dreptul articulaţiilor ghidajul la partea de jos este obligatoriu. 


a b 
Fig. 24 
Tâmplărie pliant-culisantă cu agățare a foii a) pe mijloc b) în dreptul articulației 


Un caz particular al tâmplăriilor pliant culisante este cel al tâmplăriilor armonică. Acestea au fețe 
înguste, realizate în general din materiale elastice. Aspectul foilor, asemănător cu al instrumentului 
muzical, le-a dat numele. 


Tâmplării combinate 
Este posibilă combinarea, în cadrul aceluiaşi gol (de fereastră sau uşă), a două sau mai multe tipuri de 
deschidere. 


Tâmplării speciale 

Utilizate în industrie, asigurând accesul mai ales la depozite, aceste tipuri de uşi speciale au foaia 
realizată dintr-un material plastic transparent şi elastic. Forma foii de uşă, de asemenea specială, 
permite ca vehiculele mari, care transportă materiale, să poată intra sau ieşi din depozit “împingând” 
uşa cu botul maşinii. Desigur aceste uşi au o durată relativ scurtă de viață, fiind înlocuite periodic. 

TIPURI UZUALE DE FERESTRE 


Ferestre cu deschidere “obişnuită” 


Caracteristicile ferestrelor cu deschidere “obişnuită” sunt: 


Sistemul de deschidere asigură o etanşare la apă şi vânt mai bună decât alte sisteme de 
deschidere: în momentul în care bate vântul, cerceveaua exterioară este presată pe toc, mărind 
etanşarea atât la vânt cât şi la apa de ploaie împinsă de acesta. 

Nu este necesară prevederea lăcrimarelor (dispozitive care îndepărtează apa de ploaie de pe 
traverse), la ferestre fără supralumină 

În cazul în care fereastra respectivă are supralumină, datorită prelingerii apei pe traversa 
intermediară, există pericolul de a se infiltra apa de ploaie, împinsă de vânt, între traversa inferioară 
şi cercevea, fiind necesară prevederea lăcrimarului pe traversa intermediară, sau pe traversa 
inferioară a supraluminii. 


Deficienţele ferestrelor cu deschidere “obişnuită” sunt: 


Ferestrele cu deschidere “obişnuită” se întrețin dificil (cerceveaua exterioară este greu de curățat), 
dacă nu sunt amplasate la parter sau în dreptul unor loggii sau balcoane 

Ca un corolar la condiția de mai sus, apare obligativitatea amplasării ferestrelor de la parterul 
clădirilor cu fațada direct la trotuarul de circulație al străzii, la înălţime convenabilă, pentru a nu 
pune în pericol trecătorii (atunci când ferestrele sunt deschise). 


Ferestrele cu deschidere “obişnuită” trebuie amplasate astfel încât să permită întreținerea lor (la parter 
sau în dreptul unor loggii sau balcoane) şi să asigure împotriva pătrunderii prin efracţie. 


Ca urmare a acestor deficiențe, tâmplăriile duble cu deschidere “obişnuită” nu au fost folosite la clădiri 
înalte, aria de utilizare a fost restrânsă la clădiri de mică importanţă şi, în cele din urmă, utilizarea 
acestui sistem a fost redusă, producția restrângându-se numai pentru necesităţile pieței. 

Până în perioada interbelică, inclusiv, ferestrele erau realizate, în mod curent, cu deschidere 


“obişnuită”, 


xy 


mai ales la clădiri cu puţine niveluri, dată fiind comportarea bună la ploaie si vânt. 


Fig. 25 
Exemplu de tâmplărie dublă, cu deschidere obişnuită 

Ferestre cu deschidere “interioară”: 

Ferestrele cu deschidere interioară au fost cele mai utilizate tipuri de ferestre la clădirile cu mai multe 
niveluri. De asemenea, atunci când în cadrul tâmplăriei erau incluse obloane (obişnuite — compacte sau 
rulante), deschiderea ferestrelor era obligatoriu către interior. 

Aceste tipuri de ferestre cuprind două tipuri de sisteme: 

=  cucercevele independente (fig.26) 


Fig. 26 
Exemplu de tâmplărie dublă, cu deschidere interioară cu cercevele independente 


=  cucercevele cuplate (fig.27) 


Fig. 27 
Exemplu de tâmplărie dublă, cu deschidere interioară cu cercevele cuplate 


Caracteristicile ferestrelor cu deschidere “interioară” sunt: 

= Este necesară prevederea de lăcrimare pe traversele inferioare (fie ale tocului, fie ale cercevelei), 
ca şi la traversa intermediară dacă există supralumină, sau la traversa inferioară a cercevelei 
acesteia, precum şi realizarea de şanţuri pentru scurgerea apei infiltrate prin falțurile verticale, 
deoarece presiunea vântului îndepărtează cerceveaua de toc, împingând-o către interior. 

=  Tocul tâmplăriei este mult mai lat, datorită necesității de a deschide ambele cercevele la unghi de 
900. Acesta are repercusiuni de care trebuie să se țină cont în ceea ce priveşte imaginea fațadei. 

= QO parte a tocului se poate masca într-o zidărie ‘cu urechi’ 

interior 
a>b 


exterior 
a 


posibila "ureche" de zidarie 


Fig. 28 
Tocul cercevelei exterioare a tâmplăriei cu deschidere interioară cu rânduri independente este sensibil 
mai lat 


= Sistemul permite o întreținere uşoară (ambele cercevele pot fi curățate din interior 
= La ferestrele duble cuplate se asigură o etanşare mai mare la infiltrațiile de aer, datorită faptului că 
cercevelele celor două rânduri, fiind solidarizate între ele, îşi împiedică reciproc deformaţiile în timp. 


Deticienţele ferestrelor cu deschidere “interioară” sunt: 

= Ferestrele duble cuplate au, prin construcție, o etanşeitate la vânt mai slabă decât cele duble cu 
rânduri independente, la acelaşi tip de deschidere. 

=  Întreținerea în timp a cercevelelor ferestrelor duble cuplate realizate din lemn sau oțel e dificilă, 
deoarece: 

- există riscul ca în timp să nu se mai poată deschide cercevelele între ele pentru curățare dacă, 
urmare a revopsirilor, are loc suprapunerea straturilor de vopsea şi/sau lipirea între ele a 
acestora. 

- este favorizată murdărirea, datorită pătrunderii aerului încărcat cu vapori şi cu praf prin falțurile 
tâmplăriei, în spațiul de aer creat între cele două foi de geam; aceştia condensează şi lipesc praful 
pe pereții geamului. 


COMPONENTA " REZISTENTĂ" A TÂMPLĂRIILOR: TOCURI ŞI CERCEVELE 

Câteva cuvinte despre materialele din care se fac tâmplăriile. Fără a epuiza domeniul, vom prezenta o 
abordare istorică succintă a materialelor, începând cu lemnul, apoi metalele şi plasticul. Betonul armat, 
deşi a apărut istoric înaintea tâmplăriilor performante din plastic sau metal, va fi tratat doar în câteva 
cuvinte la sfârşitul acestui subcapitol, dată fiind utilizarea lui relativ restrânsă. Forma profilelor este, în 
linii mari, aceeaşi, diferențele apărând datorită performanțelor de rezistență mecanică a fiecărui 
material în parte. 


MATERIALE 

Lemn 

Lemnul este un material cald şi are calitatea că "respiră". Lemnul are capacitatea de a prelua vapori din 
atmosferă, într-o oarecare măsură, contribuind la reglarea naturală a umidității mediului interior; 
totodată, însă, tâmplăriile din lemn de esență moale (brad, în mod uzual) au deformaţii mai mari decât 
cele din esențe tari (stejar). 


Caracteristici ale ferestrelor cu profile din lemn, rezultate din caracteristicile materialului. 

= Rezistența mecanică a tâmplăriei este diferită în funcție de esenţa de lemn utilizată. 

= Apar modificări ale geometriei ferestrei şi deformări ale elementelor componente, deoarece: 
- lemnul este un material care se deteriorează în timp (se deformează, putrezeşte, etc) 

- gradul de contragere la uscare conduce la apariția de deformări la îmbinările între piesele 
componente, mai ales ale cercevelelor. 
=  Etanşarea între toc şi cercevea făcându-se prin suprafețele de bătaie ale falțurilor, în timp se 
înregistrează o reducere a etanşării datorită deformării pieselor componente ale tâmplăriei. 
a  Inflamabilitatea şi combustibilitatea tâmplăriilor din lemn este o altă caracteristică negativă 
importantă a acestora. 
Ca urmare a caracteristicilor lemnului (sensibilitate la umezeală), durabilitatea ferestrelor cu deschidere 
obişnuită este mai scăzută; astfel, la ferestrele realizate cu profile din lemn, cercevelele exterioare s-au 
deteriorat mai repede (atât componentele din lemn, cât şi accesoriile metalice), datorită faptului că au 
fost expuse direct agenților de mediu (apă, zăpadă, soare). 


Mai rezistente decât tâmplăriile tradiționale din lemn masiv — dar şi mai scumpe — sunt tâmplăriile din 
lemn stratificat sau lamelar. 


Metal 
Principalele materiale care s-au utilizat pentru aceste ferestre sunt oţelul (obişnuit, inox) şi aluminiul. 


1. Tâmplării cu profile din oţel 

Caracteristici ale ferestrelor cu profile din oțel 

= Au rezistență mecanică mare (în raport cu ferestrele realizate cu profile din lemn sau materiale 
plastice) 

= Au rezistență bună la agenții de mediu 

=  Deficienţele principale ale ferestrelor realizate cu profile metalice sunt cauzate de pierderile de 
căldură importante prin material, fapt care favorizează apariția condensului pe fața interioară a 
ferestrei 

= Sunt grele (prin comparație cu ferestrele realizate din alte materiale sau din aluminiu) 


Materialele din care sunt realizate profilele sunt: 
a laminate curente 

b laminate speciale 

c din bandă şi tablă de oțel 

d profile metalice combinate 


a. Ferestre cu profile de oțel, realizate cu laminate curente 

Acest tip de ferestre s-a folosit foarte puțin la ferestrele clădirilor civile înainte de 1960 şi atunci cu 
precădere la spații tehnice sau la spații de serviciu neîncălzite; domeniul de utilizare al acestui tip de 
tâmplării este în arhitectura clădirilor industriale. 

Din laminate curente din oțel s-au realizat profile de tâmplărie pentru spații fără pretenții de izolare 
termică. Sistemul este întâlnit în special la ferestre simple (fig.29.a), dar s-au realizat şi ferestre duble 
cuplate (fig.29.b) 


a. Fereastră simplă b. Fereastră dublă 


Fig. 29 
Exemple de ferestre realizate, cu profile din laminate curente 
Secţiuni orizontale 

Caracteristici ale tâmplăriei realizate cu profile laminate curente 

= Rezistență mecanică ridicată şi rezistență la agenții de mediu 

= Pret scăzut în comparație cu alte tâmplării metalice 

= Posibilitate de execuţie în ateliere, fără tehnologie şi utilaje perfecționate (care atrage însă după 
sine obținerea de profile cu performanţe tehnice foarte slabe) 

= greutatea mare a subansamblurilor a implicat dificultăți în manevrarea cercevelelor, precum şi 
necesitatea prevederii de dispozitive puternice de ancorare în perete şi de asigurare a mişcării. 

= tâmplăriile din oțel obişnuit se finisează prin vopsire, în general pe şantier; în ateliere se face doar o 
grunduire anticorozivă 


Deficiențe ale tâmplăriei realizate cu profile laminate curente 

= sistemul de asamblare al profilelor laminate pentru obținerea unui profil de tâmplărie reprezintă un 
procedeu artizanal, în consecință imprecis şi greoi. 

= suprapunerea unor părți ale laminatelor curente, în scopul realizării profilelor de tâmplărie, 
reprezintă o îngroşare şi respectiv o îngreunare suplimentară, inutilă a ferestrei. 

= izolație termică foarte proastă (Acte =58 W/mK) 

= tehnologia de producere şi montaj a tâmplăriei conduce la deformări ale profilelor, fapt care 
împiedică realizarea unei etanşeități corespunzătoare la apă, vânt si infiltrații de aer. 

= sistemul de etanşare al acestor tâmplării a fost greu de realizat, având în vedere că tehnologia de 
producere a profilelor nu a permis introducerea garniturilor. 

= neglijarea întreținerii în timp a integrității suprafețelor vopsite reprezintă sursa unora dintre 
deficiențele apărute la aceste tipuri de tâmplării (lipsa revopsirii la timp a condus la ruginire dar şi 
acoperirea cu vopsea în exces a determinat blocarea mecanismelor de închidere) 


b. Ferestrele cu profile din laminate speciale de oțel pentru tâmplărie 
Aceste ferestre s-au folosit foarte puțin în România (din cauza costului ridicat) şi numai înainte de 1940 
(Palatul CFR, clădirea CAM -— ulterior devenită CSP s.a). Aceste ferestre, cu toate că erau duble 
cuplate, neavând întreruperi de punte termică şi nici garnituri de etanşare, au dat rezultate proaste în 
ceea ce priveşte comportarea higrotermică, în condiţiile climei din țara noastră, şi au pus probleme de 
îmbunătățire a situației după puţini ani de utilizare. 
Din laminate speciale s-au realizat profile pentru tâmplărie, cu acuratețe dimensională şi o oarecare 
etanşare (de prin anii '50 există lăcaşuri pentru garnituri, la profilele ferestrelor simple), dar păstrând 
multe dintre dezavantajele oțelului: greutate mare, pierderi mari de căldură prin material, posibilitatea 
apariției condensului pe faţa interioară a profilelor şi un cost extrem de ridicat. 

Fig. 30 


Exemplu de nrofil din laminate speciale 


Astfel de profile au fost produse pentru ferestre simple, cu suprafata de închidere cu geam termoizolant 
(fig.31.a) iar din anii '60 şi pentru ferestre duble, cuplate (fig.31.b). 

a. simplă, cu geam termoizolant b. dublă, cuplată, cu geamuri simple 


Fig. 31 
Exemple de ferestre din profile laminate speciale; secțiuni orizontale 


Caracteristici ale ferestrelor cu profile din laminate speciale de oțel pentru tâmplărie 

= rezistența mecanică ridicată şi rezistența la agenții de mediu 

= precizie foarte marea profilelor, care asigură acuratețea tâmplăriei 

= posibilitate de introducere a garniturilor de etanşare la profilele care permit montarea de geamuri 
termoizolante . 

= sunt grele, şi în consecință necesită accesorii mai solide pentru fixarea în perete, precum şi 
balamale puternice 

= tâmplăriile din oțel obişnuit se finisează prin vopsire 


Deficiențe ale ferestrelor cu profile din laminate speciale de oțel pentru tâmplărie 

= au greutate mare 

= tehnologia de asamblare prin sudură (numai la colțuri şi realizată cu utilaje speciale) a tâmplăriei 
permite realizarea unei etanşeități îmbunătățite, dar insuficientă, totuşi, în lipsa unor garnituri de 
cauciuc sau plastic. 

= pierderile termice prin profilele metalice sunt importante (Acte: =58 W/mK); rezistența termică a 
acestor profile este scăzută 

= s-a înregistrat condens pe suprafața interioară a profilelor în condițiile de temperatură şi umiditate 
curente pentru clima țării noastre, iarna. 

= neglijarea întreținerii în timp a integrității suprafețelor vopsite reprezintă sursa unora dintre 
deficiențele apărute la aceste tipuri de tâmplării (lipsa revopsirii la timp a condus la ruginire dar şi 
acoperirea cu vopsea în exces a determinat blocarea mecanismelor de închidere) 

= costuri de producție importante 


C. Ferestre din bandă de otel, prelucrate la presa liniară sau la presa cu role. 

Principial este vorba despre tehnologii diferite care permit, prin natura îndoiturilor şi profilatiilor bandei 
de oțel specifice tipului de presă utilizat, grosimi mai mici de tablă, profile de tâmplărie mai fine, deci 
greutate mai mică şi imagine mai agreabila în acelaşi timp. 

Diferența de tehnologie de fabricare conduce la diferențe ale performanțelor celor două tipuri de 
produse. 

c.] Ferestre din tablă sau bandă de oțel prelucrată la presa lineară (abkant) 

Au început să se utilizeze după 1960; au fost executate în ateliere sau chiar în fabrici de produse 

Fig. 32 
profile îndoite la presa liniară (ABKANT) 

Presa coboară, apasă cuțitul care îndoaie tabla pe baza formei matriței. 
Pentru fiecare profilaţie e necesară o nouă operațiune => manoperă mare, precizie mediocră. Tabla 
trebuie calată după fiecare îndoire. 


Astfel de ferestre nu s-au folosit la locuințe si nici la încăperile bine încălzite ci la spaţii cu încălzire mai 
redusă (holuri, circulații, etc) sau spaţii tehnice şi de serviciu, chiar şi după intrarea în producţie a uzinei 
metalurgice de la laşi, care producea şi profile pentru tâmplărie din banda îndoită la presa cu role 
(profile care au fost şi standardizate în 1967). 


Fig. 33 
Exemplu de fereastră simplă, din bandă de oțel, prelucrată la presa lineară 


Caracteristici ale ferestrelor din tablă sau bandă de oțel prelucrată la presa lineară (abkant) 


au rezistență mecanică ridicată, în raport cu ferestre realizate cu alte tipuri de materiale (lemn, 
plastic) 

au rezistență bună la agenții de mediu 

profilele sunt simple, cu puţine îndoituri care să confere rezistență şi rigiditate; în consecinţă, 
materia primă — banda de oțel — are grosime mare (1,5 — 2,5 mm); 

nu au locaşuri pentru garnituri de etanşare datorită simplităţii profilelor 

au consum de manoperă multă şi scumpă atât pentru confecționarea profilelor, cât şi pentru 
asamblarea tâmplăriei, reflectată în final într-un produs artizanal, cu performanţe slabe 

sunt grele, şi în consecință necesită accesorii mai solide pentru fixarea în perete, precum şi 
balamale puternice 

tâmplăriile din oțel obişnuit se finisează prin vopsire, în general pe şantier 


Deficiențe ale ferestrelor din tablă sau bandă de oțel prelucrată la presa lineară (abkant) 


C. 2 


au greutate mare, ca urmare a grosimii bandei de oțel 

tehnologia de execuţie a tâmplăriei, cvasi artizanală, nu a permis realizarea unei etanşeități 
corespunzătoare la apă, vânt şi infiltraţii de aer, deoarece: 

- realizarea îndoiturilor este imprecisă şi prin urmare, profilele nu se păsuiesc bine; 

- profilele sunt prea simple 

pierderile termice prin profilele metalice sunt importante (Acte =58 W/mK), dar totuşi mai mici decât 
prin tâmplăriile din profile laminate. 

s-au înregistrat în foarte multe cazuri situaţii de condens pe fața dinspre interior a tâmplăriei 
neglijarea întreținerii în timp a integrităţii suprafețelor vopsite reprezintă sursa unora dintre 
deficiențele apărute la aceste tipuri de tâmplării (lipsa revopsirii la timp a condus la ruginire dar şi 
acoperirea cu vopsea în exces a determinat blocarea mecanismelor de închidere) 


Ferestre cu profile din bandă îndoită la presa cu role 


Au început să fie utilizate în România după intrarea în producţie a tâmplăriilor pentru construcții 
(respectiv ferestre tip SECCO), în fabricile specializate de la Bucureşti şi Buzău. 

Numai fabrica de la Bucureşti producea tâmplărie pentru clădiri civile; la Buzău s-au produs profile 
pentru tâmplării destinate construcţiilor industriale. 


Se îndreaptă tabla să nu aibă neplaneități. 

Se taie banda la lățimea profilului desfăşurat. 

Rolele, grupate în rame, în diferite poziții, îndoaie tabla mai fin şi cu mai multe profile; grosimea 
benzii de tablă este de 1-1,2 mm. 

Un dispozitiv de sudură (continuă sau în puncte) închide profilele. 


casete / rame cu role 


Fig. 34 
profile îndoite la presa cu role 


Aceste ferestre gata finisate, mai performante din punctul de vedere higrotermic (ferestre duble, 
cuplate, sau simple, cu geam termoizolant, dotate cu garnituri de etanşare, dar neavând încă rupere de 
punte termică), au fost utilizate pentru clădiri publice, pentru învățământ şi sănătate şi chiar la blocuri 
de locuințe. 

Profilele de tâmplărie sunt mai delicate, deoarece sunt realizate din bandă mai subțire, şi aveau 
geamuri gata montate din fabrică. 


Aceste tâmplării au produs multe necazuri la execuţia clădirilor, datorită neglijențelor la transport şi 
montaj - prost remediabile — a îmbătrânirii garniturilor şi lipsei, în comerț, a unor garnituri de schimb, 
compatibile cu tâmplăria. 


pg 


hamami 
T a 
hemere ee em e me m mere mă 
i H 
II 


a Fereastră simplă b Fereastră dublă 


Fig. 35 
Exemple de ferestre din bandă de oțel, prelucrată la presa cu role (profile SECCO) 


Caracteristici ale ferestrelor cu profile din bandă de oţel îndoită la presa cu role 


tehnologia de producere a profilelor la presa cu role permite folosirea de bandă de oțel mai subțire, 
cu îndoituri multiple, care conferă rezistență mecanică ridicată şi greutate redusă, prin comparație 
cu cele din bandă îndoită la abkant 

precizia îndoiturilor implică o mai bună păsuire a profilelor, precum şi posibilitatea realizării 
locaşurilor pentru garnituri de etanşare 

fiind un produs industrial (confecţionarea profilelor e automată), manopera se reduce la 
asamblarea profilelor cu utilaje speciale 

montarea geamurilor se face în fabrică, eliminând şi aceasta manoperă de pe şantier, dar 
impunând un transport şi un montaj mai atent. 

sunt grele, şi în consecință necesită accesorii mai solide pentru fixarea în perete, precum şi 
balamale puternice 

finisarea acestor tâmplării se face în fabrică, prin dispozitive automate sau semiautomate, de 

vopsire şi uscare rapidă în cuptoare. Se produc şi tâmplării din banda de inox, care nu mai necesită 

alt finisaj. 

Deficiențe ale ferestrelor cu profile din bandă de oțel îndoită la presa cu role 


d. 


Cu toată greutatea mai mică decât a celorlalte tâmplării din oțel, prin comparatie cu alte materiale 
(aluminiu sau plastic), sunt totuşi mai grele. 

grosimea mică a tablei face aceste profile mai sensibile la coroziune, impunând o protecție 
anticorozivă şi în interiorul profilelor, ceea ce necesită o tehnologie specială 

pierderile termice prin profilele metalice sunt importante, cu toată grosimea redusă a pereților 
profilelor; rezistența termică a acestor profile este scăzută, înregistrându-se condens pe suprafața 
tâmplăriei, în lipsa unor prevederi de întrerupere a punților termice. In ultimii ani au apărut în 
străinătate — şi se importă şi în România - profile din bandă îndoită la presa cu role, prevăzute cu 
întreruperi de punte termică şi cu geamuri termoizolante performante 

neglijarea întreținerii în timp a integrității suprafețelor vopsite reprezintă sursa unora dintre 
deficiențele apărute la aceste tipuri de tâmplării (lipsa revopsirii la timp a condus la ruginire dar şi 
acoperirea cu vopsea în exces a determinat blocarea mecanismelor de închidere) 


Ferestre realizate cu profile metalice combinate. 


S-au produs şi tâmplării din profile metalice combinate, în care o parte dintre profile erau realizate la 
presa lineară (sau la presa cu role, dar respectând dimensiunile şi formele profilelor prelucrate la presa 
lineara) şi o altă parte dintre profile erau din laminate curente 

Nu fost înregistrate astfel de ferestre la clădirile de locuit; exemple de astfel de ferestre se pot întâlni la 
unele clădiri pentru învățământ realizate în anii 70. 


2. 


Fig. 36 


Exemple de ferestre cu profile metalice, din bandă prelucrată la presa lineară şi profile din laminate curente 


Ferestre cu profile din aluminiu extrudat 


Aceste tipuri de ferestre au fost puțin utilizate la clădirile civile construite până în 1989, datorită prețului 
ridicat. S-au produs la Slatina. Profilele permit montarea de geamuri simple sau termoizolante. 


Realizarea profilelor prin extrudare 

Aluminiul, încălzit la 400°, se presează printr-o filieră prevăzută cu o duză cu forma profilului. 
Impingerea masei de aluminiu se face cu un piston. 

In interiorul filierei există un miez (“punte”) care desface şuvoiul de aluminiu solid (la 400° e solid), în 
mai multe părți. Dincolo de punte materialul se recompune (nu apucă să oxideze fețele), rezultând 
profile închise, tubulare. Se prevăd “punți” separate pentru fiecare tub. 

Rezultă piese cu profilații foarte fine, cu pereți subțiri, rigidizați (aluminiul e de trei ori mai moale decât 

1. J 

aripioara de bătaie are locaş pentru garnitura 

element local care permite înşurubarea 


se prevăd câte două astfel de elemente 
pentru încrucişarea şuruburilor pe cele două 
laturi 


e posibilă realizarea asamblării cu miez în care 
se înfiletează şuruburile, caz în care nu mai 
apar profile 


profil de fixare la perete 


profile care permit clipsarea; sunt două, ca să 
permită montarea geamurilor simple (a) sau 
vitrajelor termoizolante (tip „termopan”) 


Fig. 37 


Explicitarea componentelor tâmplăriei din aluminiu 


Caracteristici ale ferestrelor cu profile din aluminiu 
Aceste ferestre sunt realizate cu profile speciale extrudate, care asigură: 


acuratețe şi stabilitate dimensională, 

dimensiuni mai reduse ale profilelor, 

greutate mai mică, 

posibilitate de realizare a etanşării cu garnituri montate în locaşuri speciale ale profilelor. 


Asamblarea elementelor se face prin clipsare, sau prin fixări mecanice cu şuruburi, fără suduri. 


Este posibilă finisarea automată, din fabrică, a profilelor, fie prin vopsire (pulverizare cu aer 
comprimat, sau prin procedee electrostatice), fie prin eloxare (anodizare). 


Finisarea prin eloxare (anodizare) a profilelor, procedeu specific aluminiului 
Piesa / profilul liniar din aluminiu se introduc într-o soluție de 20% acid sulfuric în apă; cuva galvanică 
se leagă la catod şi piesa de aluminiu, la anod. Curentul ionizează cu ioni de O2 în zona Al, producând 


un oxid de Al (alumină) transparent, cristalin. 

Fig. 38 


Schema cuvei aalvanice 

Aceste cristale sunt poroase. 


cristale de oxid de aluminiu 


element de aluminiu 


Fig. 39 
Cristale de alumină 


Pentru colorare, se introduce piesa într-o altă baie, cu substanțe grase, cu coloranţi, care pătrund în 
pori. a aa 


colorant 


Fig. 40 
Colorarea aluminei — etapa 1 


Alumina (oxidul de aluminiu) este avidă de apă. Pentru a se păstra culoarea, porii se închid prin 
imersarea piesei într-o a treia baie, de apă fierbinte. Daca se urmăreşte păstrarea culorii metalului 
(argintiu), se trece peste a doua baie. 


Fig. 41 
Colorarea aluminei — etapa 2 


Atenţie la rezistența la lumină a colorantului! Nu orice colorant are rezistență la radiațiile infraroşii şi 
ultraviolete. 
Pentru eficiența d.p.d.v. economic se imersează elemente liniare, nu subansambluri. 


Avantaje 

= rezistența ridicată la solicitări mecanice şi rezistență la agenții de mediu 

= posibilitățile pe care le oferă tehnologia de asamblare a profilelor (fără sudură) face ca deformaţiile 
din producţie şi montaj să fie evitate. 

= durată lungă de viată 


Deficiențe ale tâmplăriilor omogene din aluminiu (fără dispozitive de întrerupere a punților termice) 

= pierderile termice prin profilele metalice sunt importante (Aa = 220W/mK); rezistența termică a 
acestor profile este scăzuta în lipsa unor prevederi de întrerupere a punților termice. 

= se înregistrează condens pe faţa tâmplăriei 

=  tâmplăriile fiind foarte etanşe, pot schimba regimul higrotermic al încăperilor, dacă nu au fost 
prevăzute dispozitive speciale pentru asigurarea schimbului de aer (întreruperi de garnituri, clapete 
de ventilație) 

Profilele realizate înainte de 1989 nu aveau prevăzută întreruperea punților termice, fapt care a condus 

la pierderi de căldură şi condensuri pe fața profilelor de tâmplărie. 

Fig. 42 
Exemplu de fereastră cu profile din aluminiu tip Slatina, cu geam termoizolant 


În ultimii ani au apărut în străinătate — şi se importă şi în România — profile din aluminiu cu întrerupere a 
punților termice. Acestea asigură, pe lângă performanţele ridicate în ceea ce priveşte stabilitatea 
dimensională, acuratețea şi calitatea imaginii, montajul exclusiv mecanic - deci precizie şi viteză de 
execuție mare -, finisajul de bună calitate - realizat de asemenea în fabrică -, dimensiuni ceva mai 
reduse ale profilelor (şi datorită profilațiilor asigurate prin tehnologia de fabricație) în condiţiile în care 
pot fi realizate deschideri ale tâmplăriei relativ mari şi o performanță superioară sub aspect termic. În 
principiu în procesul de producţie este întreruptă continuitatea metalului între interior şi exterior, prin 
interpunerea unor profile dintr-un material cu conductivitate termică scăzută. Sunt folosite două astfel 
de materiale, inerte chimic şi insensibile la apă, cu calități mecanice bune, anume poliuretanul rigid 
(Apur =0,04 W/mK), care formează un miez compact în care se încastrează capetele profilelor din 
aluminiu, scurtcircuitând continuitatea interior - exterior şi respectiv PVC dur (Apvc =0,05 W/mK), sub 
forma profilelor care asigură continuitatea geometrică şi în acelaşi timp întrerup continuitatea fizică a 
materialului cu conductivitate termică mare, care este aluminiul. Acest sistem, în oricare dintre 
variantele sale, asigură o foarte bună compatibilitate cu cele mai performante tipuri de vitraje. 

Fig. 43 
Exemple de tâmplării din aluminiu cu întrerupere a punţii termice din PUR rigid sau PVC dur 


Tâmplării mai performante se realizează prin adăugarea de materiale izolante în interiorul camerei 
delimitate de “diafragmele” din PVC rigid. 


Fig. 44 
Exemolu de tâmolărie din aluminiu cu cu întrerupere închisă a nuntii termice (Schüco) 


O altă mențiune trebuie făcută în ceea ce priveşte dimensiunile profilelor: rezistența mecanică a 
aluminiului este mai scăzută decât cea a oțelului; prin urmare, cu cât dimensiunea golului este mai 
mare, cu atât mai robuste sunt profilele, sau cu atât mai mici devin panourile vitrate. La vitraje de mari 
dimensiuni se recomandă de aceea, utilizarea profilelor de oțel. 

În ultimii ani au apărut şi tâmplării din bandă de oțel prelucrate la presa cu role, cu întrerupere a punţii 
termice (asigurând o profilatură mai fină, deci dimensiuni mai mici, grosime mai mică, deci greutate mai 
redusă a profilelor), realizate din câte două profile metalice, cu "diafragme" din PVC dur introduse în 
locaşuri speciale. Evident operațiunea se realizează în fabrică. Ele constituie un sistem cu performanță 
termică foarte bună (oţelul comportându-se din punct de vedere termic mai bine decât aluminiul), dar cu 
preț ridicat. 


Fig. 45 
Exemplu de tâmplărie din otel cu întrerupere a punţii termice (Jansen) 


Ferestre realizate cu profile din mase plastice. 
Sunt profile de tâmplărie integral din plastic. De obicei, însă, profilele din PVC au o "armătură” metalică 
în interior, pentru a permite dimensiuni de goluri mai mari, în condiții de indeformabilitate a cadrului. 


Fig.46 
Tâmplărie din PVC, cu miez metalic şi geam termoizolant 


Într-o primă etapă (istoric vorbind) — şi la tâmplării de dimensiuni reduse sau care nu presupun 
performanţe ridicate - se pot prevedea tâmplării realizate integral din PVC (fără profilele de “armare”). 


Fig. 47 
Tâmplărie realizată integral din PVC 


Caracteristici ale tâmplăriei din PVC 

= au rezistență bună la agenții de mediu; sunt insensibile la variațiile de umiditate din atmosferă 

= au rezistență mecanică redusă (cu atât mai mult la profilele fără “armături” din țeavă); în 
consecință ferestrele din PVC au în general dimensiuni mai mici decât cele metalice 

= au posibilitățile de asamblare pe care le oferă tehnologia de producţie a profilelor (în general 
clipsare), ceea ce face ca deformațiile din producție şi montaj să fie evitate. 

= tehnologia de producție permite atât montarea geamurilor simple, cât şi a geamurilor termoizolante 


29 


= nu necesită întreținere în timp, plasticul fiind colorat în masă, sau finisat cu peliculă acrilică, 
aplicată în timpul procesului de fabricaţie a profilelor. 

=  auetanşeitate mare, datorită garniturilor pe care le includ. 

= pierderile termice prin profilele din PVC sunt mici; 


Deficiențe ale tâmplăriei din PVC 

= posibila îmbătrânire a materialului şi modificare a culorilor (mai ales la tâmplăriile albe), în funcţie 
de materialul plastic utilizat şi de rezistenţa la razele ultraviolete 

= durata de viață verificată efectiv este de circa 30 de ani (la tâmplăriile “de firmă”) 

=  tâmplăriile de mai veche generaţie, fiind foarte etanşe, pot schimba regimul higrotermic al încăperii; 
astăzi se produc tâmplării cu “clapete” sau cu întreruperi ale garniturilor de etanşare, fapt care 
permite o reglare evacuarea surplusului de umiditate acumulat între două aerisiri succesive ale 
încăperii . 


Tendinţa ultimilor ani este de îmbunătățire a performanțelor tâmplăriilor din mase plastice. Astfel, pe 
lângă îmbunătăţirea rețetelor masei plastice, care conferă o durabilitate mai mare acestor tâmplării, are 
loc şi o îmbunătățire a performanțelor termice ale tâmplăriilor. 


Prin prevederea de materiale termoizolante în în interiorul “armăturilor” sau prin mărirea numărului de 
compartimente - “camere” - umplute cu aer (ştiut fiind că stratul de aer cu grosime mică este 
termoizolant) se poate îmbunătăți performanţa termică. 


Tâmplărie din PVC, cu 5 camere; varianta b) cu miez termoizolant (documentaţie Veka) 


În ultimii ani s-a trecut de la profilele cu două camere, la profile cu patru, cinci, şase şi chiar şapte 
camere. 

Pe lângă prețul mult mai ridicat al acestor profile (plasticul a fost gândit ca o alternativă ieftină la lemn), 
un alt motiv pentru care ele nu se prea utilizează este că, odată cu crearea de noi compartimente 
creşte şi ... robustețea profilului. 


Tâmplăria din fibră de sticlă sau din fibre de poliester 

Acest tip de tâmplărie, de ultimă generație, presupune realizarea de profile extrudate similare celor din 
PVC. 

Spatiile de aer dintre pereții profilelor pot fi umplute cu materiale izolante termic, sau pot rămâne ca 
atare (cu aer). 

Tâmplăriile din profile pe bază de fibră de sticlă au performanțe termice foarte bune - similare sau 
superioare celor din lemn sau PVC. Producătorii susțin că rezistenţa termică a acestor profile este 


Tâmplăria din beton + metal (sau plastic) 
Acest tip de tâmplărie - utilizat exclusiv în industrie - poate avea ochiuri fixe realizate exclusiv din beton 

sau / şi ochiuri mobile, adică tocuri din beton şi cercevele (mai uşoare) din metal, lemn sau plastic. 


beton+metal 


Fig. 49 
Tâmplărie din beton 


Tâmplării mixte 
O categorie specială de tâmplării o constituie tâmplăriile mixte, realizate din combinații de materiale: 
lemn cu aluminiu (lemnul la interior, asigurând aspectul "cald" şi fiind protejat de intemperii) şi, în 


aceleaşi condiții, aluminiu cu plastic. In ambele variante se prevede la exterior aluminiul, iar la interior 
profilele realizate din materialu!'cald”. 


Trebuie precizat că aceste combinaţii nu se fac pe şantier, ci în fabrici specializate. În combinaţia lemn 
cu aluminiu, trebuie ținut cont la fabricație şi de variația dimensională dependentă de condiţiile 
atmosferice a lemnului. Este necesară asigurarea aerisirii lemnului şi posibilității de contragere a 
acestuia (aluminiul are coeficientul de dilatare diferit de al lemnului), prin jocul elementelor. 


Tâmplăria mixtă lemn şi aluminiu are următoarele caracteristici: 
— menţinerea expresivității şi „căldurii” lemnului către spațiul interior, deşi costul acestui tip de 
tâmplărie este cu circa 30% mai mare decât al uneia realizate integral din aluminiu 
— rezistența superioară la intemperii (asigurată de componenta din aluminiu) 
— rezistența superioară la foc (diminuarea riscului de extindere a focului de la un etaj la altul) 


= 


iniu 


“temn+alum 
Fig. 50 
Exemplu de tâmplărie mixtă din lemn şi aluminiu 


Foarte performantă este tâmplăria mixtă lemn + aluminiu, la care componenta din lemn este realizată 
din lemn lamelar sau stratificat. 


Fig. 51 
Exemplu de tâmplărie mixtă din lemn lamelar şi aluminiu 


Tâmplăria mixtă din plastic + aluminiu are următoarele caracteristici: 
— asigură o protecţie superioară la intemperii 

— asigură o durabilitate mai mare, prin prevederea către exterior a componentei din aluminiu, 
mai puțin sensibilă la influenţele radiației solare (UV şi IR) 

senzație de suprafață caldă către interior, datorită materialului plastic 

rigiditate mai mare, datorită componentei din aluminiu 


l4 


PVC  +aluminiu 


Fig. 52 
Exemplu de tâmplărie mixtă din PVC şi aluminiu 


Notă: atât la tâmplăriile mixte lemn + aluminiu cât şi la cele plastic + aluminiu se asigură o performantă 
termică superioară tâmplăriilor integral metalice, prin faptul că din alcătuire se prevede întreruperea 
punților termice. 

Pentru comparare, tabelul 1 prezintă performanțele termice ale diferitelor produse utilizate ca profile 
pentru componenta de rezistență, conform documentatiilor firmelor de specialitate. Datele înregistrate 
reprezintă o exemplificare şi nicidecum valori unice. 


Tabel 1 
Valorile U şi Rr pentru componenta rezistentă a tâmplăriei 


Produse rezistență termică 
termică <U> <RP 
Lemn grosime medie 0,62 m?K/W 
tocuri sau cercevele duble cuplate) > 80 mm 
Lemn grosime medie 0,5 m2K/W 
tocuri sau cercevele duble cuplate)50-80 mm 
Lemn grosime medie 0,35 mK/W 
tocuri / cercevele) < 50 mm 
Plastic 0,35 m2KW 
fără armătură metalică i 


Plastic 3,6 W/m?K 0,27 m?K/W 
cu armătură metalică şi geometrie superioară 2,0-2,3 


Aluminiu cu rupere de punte termică, 3,6 W/m2K 0,27 m2K/W 
de lățime >10 mm 
Aluminiu cu rupere de punte termică 5,0 W/m2K 0,2 m2K/W 
de lățime <10 mm 
Aluminiu, fără rupere de punte termică 7.0 W/m2K 0,14m2K/W 
Otel, cu rupere de punte termică 2,9 W/m2K 0,34 m?K/W 
Oțel, fără rupere de punte termică 4 Wim2K 0,25 m2K/W 
Aluminiu (exterior) + materiale sintetice (PVC interior) 1,8 W/m2K 0,55m2K/W 
Aluminiu (exterior) + lemn (interior) 1,8 - 2,2 Im?K 0,55 - 0,5m2K/W 

Tâmplăria din sticlă este utilizată cu precădere în cazul spațiilor publice, în ideea asigurării unei 
comunicări vizuale maxime între spaţii. Acest tip de tâmplărie presupune că vitrajul satisface condiția 
de rezistență mecanică pe care în mod curent o preia componenta de rezistență a unei tâmplării. 
Tocurile se realizează din metal. Dispozitivele mecanice care asigură mişcarea părții mobile, 
dispozitivele pentru etanşare, etc. tot din metal, sunt susținute de sticla cu rol structural. 

Sticla utilizată pentru aceste tipuri de uşi sau pereți este tratată: se foloseşte cel puţin un geam simplu 
securizat (care se sparge în cioburi netăioase), dar o soluție mai eficientă — care depinde, desigur, şi de 
dimensiunile golului pe care îl închide - este utilizarea sticlei stratificate la care o foaie de geam este 
securizată. 


Acolo unde nu trebuie să apară altceva decât sticla (foile de uşă sau ansamblul liftului, ca în imaginea 
de mai jos), singurele elemente metalice acceptate, fără de care nici nu se poate, sunt balamalele, 
shield-urile, mâinile curente (pentru a putea deschide / închide uşa), broaştele şi în general accesoriile 
pentru asigurarea manevrării. 

Intr-un caz ca acesta de la Sainsbury, în care componenta de “siguranță în utilizare” prevalează, 
geamul trebuie să fie multistrat (de securitate), pentru ca dacă se sparge, fragmentele să rămână pe 
poziție, până la înlocuirea foii. 


Fig. 53 
Uşă din sticlă, la lift panoramic (N. Foster - Sainsbury Art Centre) 
sursa foto: Button& Pye Glass in Buildings 

Vitrine 

Vitrinele sunt tâmplării fixe, cu suprafețe mari de închidere, realizate din sticlă. 

Principiul esențial căruia i se subordonează vitrinele este rezistența la sarcinile orizontale provenind din 

presiunea vântului pe fațadă. 

De aceea proiectarea vitrinelor presupune: 

- rezistența şi stabilitatea mecanică a tâmplăriei (tocului) la sarcinile provenite din greutatea 
proprie a geamului şi preluarea încărcării de pe geam, asemeni structurii în cadre a unei case: 
stâlpii şi grinzile preiau încărcările planşeului. În consecință, profilele pentru vitrine sunt mai 
robuste (deoarece lucrează asemenea grinzilor). 

Totodată, dacă dimensiunile sticlei impun proiectarea unor elemente de contravântuiri, acestea 
pot fi realizate tot din sticlă multistrat, cu rolul de a prelua deformările sticlei, datorate presiunii 
vântului. 

- rezistența componentei vitrate la presiunea vântului şi la posibilele şocuri accidentale datorate 
circulaţiei pe lângă ele; din ce în ce mai mult se iau în considerare măsuri de protecţie 
împotriva vandalismului. 


Fig. 54 
Sursa foto: Glaverbel 


O altă problemă o reprezintă înlocuirea geamului, în cazul în care acesta se sparge. O montare a 
baghetei din interiorul spațiului prezintă mai multă siguranță la efracție, dar presupune un deranj major 
în încăpere (închiderea magazinului, desfacerea vitrinei, curățarea cioburilor, etc). Montarea baghetei 
pe exterior permite înlocuirea geamului fără a împiedica desfăşurarea activităților din interiorul spațiului 
pe care îl delimitează vitrina, dar (în cazul baghetelor fizate cu şuruburi) trebuie ca dispozitivele de 
fixare să fie dese, pentru a asigura o bună protecţie la efractie. 

COMPONENTA DE ÎNCHIDERE 

Elementele de suprafață care închid spaţiul delimitat de componenta rezistentă pot fi transparente sau 
translucide pentru ferestre şi transparente, translucide sau opace în cazul uşilor. 

Materialele uzuale din care se realizează componenta de închidere transparentă sau opacă sunt sticla 
şi unele tipuri de materiale organice, cunoscute sub denumirea de vitraje organice. 

Componenta de închidere opacă se poate realiza din lemn, metal, mase plastice. 


Sticla 

Capacitatea unui vitraj simplu de a rezista la forța vântului depinde de 
e tipul de sticlă şi grosimea ei 

e aria suprafeței şi forma acesteia 

e elementele de structură care o sustin (montanti, traverse) 


O clasificare a tipurilor de sticlă, de la cea mai rezistentă la cea mai puțin rezistentă, este următoarea : 
- sticlă stratificată 
- sticla securizată 
- sticla float (flotată) 
- sticla turnată (decorativă) 
- sticla armată 
Rezistenţa sticlei de securitate ("stratificată") depinde de grosimea foilor componente şi de compoziția 
acestora. Când acestea sunt identice, sticla de securitate poate fi proiectată pentru a rezista 
încărcărilor de scurtă durată, aceleaşi ca pentru sticla monolită de grosime echivalentă. 


În cazul vitrajelor cu foi multiple (de pildă tip "termopan") presiunea exercitată pe foile de geam va 
induce tensiuni şi deformări pe ambele foi ale acestuia, deoarece gazul e incompresibil. 


m Siguranță în exploatare 

Alături de performanţele vitrajului îndeobşte în ceea ce priveşte acustica şi izolatia termică se cere 
astăzi un răspuns corespunzător sub aspectul protecţiei contra efracţiei. Se consideră că un geam 
asigură această cerință dacă prin distrugerea - sau încercarea de distrugere a - geamului integritatea 
fizică a utilizatorilor nu este pusă în pericol (cioburi netăioase la sticla securizată, cioburi aderente la 
sticla de securitate şi la sticla armată, nepenetrarea geamului la sticla antiglont...) Dacă vitrajul este în 
mod normal casant, prin utilizarea sticlei multistrat, folia interioară împiedică sau întârzie spargerea 
sticlei. 


Dacă sticla securizată poate rezista suprapresiunii reprezentate de explozie, se poate în schimb sparge 
ca urmare a molozului antrenat de unda de şoc. Sticla stratificată, având inclusă o foaie de sticlă 
securizată, asigură integritatea vitrajului, presiunea exploziei fiind transmisă componentei de rezistenţă, 
care trebuie să rămână intactă. 


Modul de asamblare a vitrajelor influențează siguranța în exploatare a acesteia. În general se 
recomandă următoarele: 


e perimetral trebuie să se acopere marginile sticlei pe cel puțin 30mm 
e  baghetele trebuie fixate în şuruburi astfel încât să nu se smulgă în urma exploziei 
e materialele de etanşare utilizate trebuie să fie de înaltă rezistență (neopren sau răşini siliconice) 


m Siguranţă la foc 


Elementele vitrate ale fațadelor constituie zone critice în ceea ce priveşte comportarea la foc atât față 
de un incendiu provenind din exterior, cât şi față de unul interior. 

Atât componenta rezistentă cât şi cea de închidere trebuie să fie stabile la foc o perioadă comparabilă 
de timp, ca ansamblu coerent, pentru a nu exista riscul ca una dintre cele două componente ale părții 
vitrate a anvelopei să cedeze, în vreme ce cealaltă are capacități neconsumate. Acest fapt ar duce la 
propagarea focului în ciuda măsurilor de prevedere luate pentru materialul de construcție în sine. 


De asemenea poate fi luată în considerare adoptarea unor profile mixte (lemn + aluminiu, plastic + 
aluminiu), pentru preîntâmpinarea propagării incendiului pe fațadă. 


m izolație termică, hidrofugă şi economie de energie 


a. izolație termică 
Transmisia căldurii prin elementele vitrate se face prin aceleaşi modalități ca şi în cazul componentei 
opace a anvelopei. 


Comportarea tâmplăriei este diferită în funcție de materialele constitutive ale componentelor de 
închidere şi respectiv de rezistență. 

În calculul performanţelor termice ale părții vitrate a anvelopei, 20 - 30% din valoarea totală este dată 
de componenta rezistentă (toc, cercevea). 


În țări cu climă mai rece decât în România, se pot prevedea tâmplării cu trei şi chiar cu patru rânduri de 
sticlă, nu neapărat fiecare rând pe o cercevea independentă (subansamblul ar fi greu şi incomod). 
Fereastra scandinavă de exemplu are patru rânduri de geam : o unitate vitrată cu trei rânduri, montată 
pe o cercevea şi un geam simplu la exterior, montat pe o altă cercevea [* ]. 

Unitatea vitrată termoizolantă este realizată cu geamuri cu peliculă cu emisivitate scăzută - low-e - (soft 
coating); spaţiul dintre foile de geam este umplut cu argon, iar distanțierii sunt izolanți. 

Foaia de geam de pe cerceveaua exterioară are şi ea peliculă low-e (hard coating) 


Fig. 55 
Exemplu de tâmplărie „scandinavă” conf. Button& Pye 


m Alegerea unei grosimi optime a stratului de aer 

Rezultate experimentale au arătat că mărirea grosimii spațiului de aer de la circa 6 mm până la o 
valoare de 30 mm contribuie la creşterea rezistenței termice, după care aportul termic devine 
nesemnificativ. 


* D. Button & B. Pye Glass in Buildings Pilkinton Glass Ltd. 

m /ntroducerea peliculei de acoperire Low E 
Criza petrolieră a anilor '70 a condus la definirea unei noi generaţii de produse: sticla cu emisivitate 


redusă (low emissivity glass sau sticlă low-e). 

În esență este vorba de sticlă acoperită cu pelicule de oxizi cu emisivitate scăzută care asigură o 
reducere semnificativă a schimbului termic radiant cu lungime de undă mare (în infraroşu, 2,5 - 50 mm), 
între foile de geam. Dacă în spatiile de aer cuprinse între foile de geam netratate, 60% din schimbul 
termic total se datorează schimbului termic radiant între suprafețele de sticlă, în cazul în care una din 
foile de geam este tratată, schimbul termic radiant devine aproape nesemnificativ. 

Procedeul constă în plasarea pe exteriorul foii interioare (fața a treia numărată dinspre exterior spre 
interior) a panoului vitrat (fig.) a unui strat de săruri metalice semiconductoare. Prin aceasta. factorul 
solar al vitrajului nu se reduce semnificativ, ceea ce pentru comportarea termică de iarnă constituie o 
calitate evidentă. Stratul de săruri permite captarea energiei solare, dar totodată împiedică pierderea 
căldurii. 

Efectul de izolare termică asigurat de pelicula Low E se datorează capacității acesteia de a reflecta 
radiația cu lungime de undă mare. 

eliculă de oxizi metalici transparenti 


exterior interior 
n radiație infraroşie cu I.u.mare (2,5 - 50mm) 
lua e CALDURA 
“an 
Fig. 56 


Comportarea unui vitraj cu peliculă de protectie Low E 


Există două tehnologii de realizare a peliculei de oxizi cu emisivitate scăzută: soft coating (peliculă 
sensibilă, moale) şi hard coating (peliculă rezistentă) 

Diferenta între hard şi soft coating este aceea că pelicula soft trebuie protejată împotriva oricărei 
atingeri (mână, cârpă, etc), deoarece “se ia”; în consecință acest tip de peliculă se prevede în interiorul 
panoului vitrat, pentru a fi protejat (nu în contact cu mediul interior sau exterior al încăperii). Pelicula 
hard este rezistentă (într-o oarecare măsură) şi se poate aplica şi pe un geam simplu, dar întotdeauna 
către interiorul tâmplăriei (nu în contact direct cu mediul interior sau exterior al încăperii), pentru o 
minimă protecție. 

Din punct de vedere al eficienţei termice, pelicula soft este sensibil mai performantă. 


Elaborarea vitrajului izolant cu emisivitate joasă (LowE) a corespuns nevoii de a folosi energia rezultată 
ca urmare a aportului solar şi de diminuare a pierderilor termice. 


m Folosirea gazelor cu conductivitate termică redusă 
Argonul şi Kryptonul sunt gazele cel mai frecvent utilizate pentru creşterea rezistenței termice a 
ansamblului, dar se folosesc şi alte gaze. 


m Împiedicarea convectiei în spatiul de aer, 
Aceasta se asigură prin realizarea unor subîmpărțiri (diafragmări) orizontale. Practic se poate realiza 


prin împărţirea în celule a spațiului de aer, folosind de pildă materiale plastice subțiri. Materiale 
transparente sau translucide, ca de pildă aerogelul pot fi introduse în spaţiul de aer. 

Aerogelul este un compus cu structură poroasă, având 90% aer şi 10% silicagel şi cu o conductivitate 
termică 1=0,02 W/mK. Este însă foarte sensibil la apă, vitrajele necesitând o etanşare foarte bună pe 
contur . 

m Evacuarea parțială a aerului dintre foile de geam. 
Evacuarea aerului dintre foile de geam reprezintă o modalitate de îmbunătățire a rezistenței termice a 


vitrajului. Nu este posibilă evacuarea totală a aerului, deoarece diferenţele de presiune între interior şi 
exterior ar conduce la spargerea geamului. Compartimentând - în condiții de execuţie controlată, în 
fabrică — unitatea vitrată cu nervuri dese şi subțiri din sticlă sau din vitraj organic, se poate ajunge la 
evacuarea practic totală a aerului din interiorul unității vitrate termoizolante. 


Vitraje organice 

Performanțe interesante se obțin prin utilizarea vitrajelor din răşini sintetice. Numite în literatura de 
specialitate "vitraje organice" principalii exponenți sunt polimetaacrilatul de metil (PMMA) , cunoscut şi 
sub denumirea de plexiglass, şi policarbonatul (PC), ale căror proprietăţi fizice sunt similare cu cele ale 
sticlei. 


Avantajele pe care le oferă vitrajele organice sunt următoarele: 


. greutate redusă, deci o încărcare mai mică asupra componentei rezistente 
° transparentă bună (în ceea ce priveşte PMMA) 

s riscuri mici de plesnire în cazul încărcărilor accidentale 

° conductivitate termică bună 


Dezavantajele pe care le au aceste vitraje în comparație cu cele din sticlă sunt: 
° rezistență mică la abraziune şi zgâriere 

modul de elasticitate inferior (deci rigiditate mai mare) 

temperatură scăzută de la care începe deformarea 

coeficient de dilatare superior 

combustibilitate acceptabilă doar pentru PC 


Componenta de închidere opacă. Foi de uşă 

Foile de uşă pot fi realizate cu lemn, metal, plastic sau sticlă. 

Cele cu fețe din lemn sau metal pot avea o alcătuire compactă (cu miez plin) sau dispersă (cu miez 
discontinuu). 

Foile de uşă din mase plastice au alcătuiri compacte. 


Din punct de vedere al geometriei, foile de uşă pot avea fețe netede, plane sau fețe „lucrate”, din 
scânduri, cu rame şi tăblii, cu ochi de geam, etc. 


Foi de uşă din scânduri de lemn 

Foile de uşă cele mai simple sunt realizate din scânduri alăturate, contravântuite pe fața opusă a foii 
de uşă tot cu o scândură. Se numesc uşi dulghereşti. Nu asigură decât o separare a două spații, în 
unele cazuri scândurile dispunându-se chiar cu mici spații între ele. 


asa: pasran Bi H 


Fig. 57 
Foi de uşă dulghereşti (OEMATA OIKOAOMIKH:) 

Foile de uşă dublu placate cu scândură sunt în mod evident mai masive, asigurând — dacă scândurile 
au fost îmbinate — şi o izolare termică mai bună şi o izolare la zgomot aerian (prin masa mai mare). 


Fig. 58 
Foi de uşă din scânduri (OEMATA OIKOAOMIKH>) 


Spațiul dintre cele două fețe ale foii de uşă poate fi închis cu materiale termoizolante, celulare, sau cu 
materiale fibroase, fonoabsorbante, îmbunătăţind astfel performanţele specifice. 


Foile de uşă cu rame şi tăblii sunt în general realizate din lemn sau înlocuitori ai lemnului. 


Foi de uşă cu rame şi tăblii (OEMATA OIKOAOMIKH=) 


Tot un fel de sistem de “ rame şi tăblii” este şi în cazul uşilor cu părți vitrate. „Tăblia” este foaia de 
geam. 


Foi de uşă cu rame şi tăblii (9EMATA OIKOAOMIKH3) 


Fig. 61 
Foi de usă cu rame si tăblii. pline sau cu aeam (Pizzolon) 

Foi de uşă metalice, profilate 
Având ca domeniu de utilizare în general uşile de mari dimensiuni, în industrie, foile metalice profilate 
pentru uşă sunt realizate din tablă de oțel. 


Fig. 62 
Foi de usă cu rame şi tăblii metalice (Technique de la construction) 


Foi de uşi cu alcătuire compactă. 

Foi de uşi din lemn 

Corpul foii de uşă poate fi compact, alcătuit din PAL, PALEX, panel (mult mai scump şi mai rar), şipci 
alăturate pe direcție verticală sau orizontală, materiale expandate (polistiren expandat, poliizocianurat, 
poliuretan rigid ş.a). 


Fig. 63 
Exemple de alcătuire a miezului compact al foilor de usă (ORMATA OIKOAOMIKHE) 


Aceste uşi, cu cât sunt mai grele şi mai compacte, cu atât asigură o mai bună izolare la zgomot aerian. 

Fig. 64 

Exemple de alcătuire a foilor de uşă cu miez compact (Graphic Standards) 
După cum se vede în exemplele de mai sus, peste miezul compact, continuu, se dispune o foaie de 
blind şi stratul care sustine finisajul propriu-zis: în unele cazuri acest strat are fete gata finisate cu 
melamină sau cu film fenolic; alteori este un placaj finisat cu furnir estetic lăcuit, ceruit, băițuit, sau 
acoperit cu folii înlocuitoare de furnir, din materiale plastice 


Foi de uşi metalice. 

În general aceste uşi s-au dezvoltat în ultimii ani, în domeniul arhitecturii civile, ca urmare a creşterii 
cerințelor de protecţie împotriva intruziunii (exigența europeană de siguranță în exploatare). 

Feţele care conferă rezistență la penetrare sunt realizate în general din foi de tablă zincată. Ele sunt 
rigidizate prin baghete metalice, în formă de Z, C sau H. 


rigidizare „C” 


rigidizare „H” 


Fig. 65 
Exemple de alcătuire a foilor de uşă plane, metalice 

Între elementele care constituie distanțieri pot fi introduse materiale fonoamortizante sau termoizolante, 
pentru asigurarea şi a unei bune performanțe acustice sau termice a acestor uşi grele. 

Miezul foii de uşă este realizat din spumă poliuretanică rigidă sau din alte spume expandabile. 

Când materialul de umplutură dintre foile de tablă este vata minerală (bazaltică sau de sticlă), foaia de 
uşă are şi o bună rezistență la foc. 


Fig. 66 
Exemple de alcătuire a foilor de usă plane. metalice. rezistente la foc (Techniaue de la construction) 


În cazul uşilor la care se contează şi pe o izolare termică sau acustică, contactul între metale trebuie 
evitat, atât pentru evitarea apariției punților termice, cât şi a celor fonice. 


întreruperea punţii termice 


Exemple de alcătuire a foilor de usă plane, metalice (Graphic Standards) 


Finisarea acestor uşi se face prin vopsire, emailare, acoperire cu folii din materiale plastice sau 
elemente de lemn (fâşii, scânduri, plăci fibrolemnoase), sau lăsând metalul aparent, dacă aspectul 
acestuia o permite (aluminiu, inox, etc) 


Fig. 68 
Exemplu de alcătuirea miezului compact al uşilor cu fete metalice (Di.Bi.Porte Blindate) 


Există şi soluții în care foile metalice sunt aparente, miezul fiind realizat din materiale minerale, 
fibroase, celulare (spume expandate) sau scânduri din lemn. 


O soluție mai nouă propune realizarea fețelor din profile de aluminiu extrudat. Diafragmele de rigidizare, 
tot din aluminiu, se clipsează. Interiorul se umple cu spumă poliuretanică. Fetele pot fi realizate din 
aluminiu, imitând lemnul, sau din lemn. 


Fig. 69 
Uşă metalică, cu fete din aluminiu extrudat 

Foile de uşă din mase plastice au fețe din PVC. Pentru a se asigura rigiditatea, foaia de uşă este 
realizată dintr-un cadru metalic acoperit cu material plastic. Miezul este realizat din poliuretan rigid sau 
din alte materiale plastice expandate între fețele foii de uşă. Finisajul poate fi materialul plastic efectiv 
sau un film acrilic, colorat, sau care poate eventual imita lemnul. 


Fig. 70 
Alcătuirea usilor din mase plastice 


Foi de uşă din sticlă 

Sticla pentru foaia de uşă trebuie să asigure respectarea cerinței de siguranță în utilizare, adică să fie 
din categoria “sticlă de securitate”: sticlă multistrat, geam securizat. 

Accesoriile (broaşte, balamale, mânere, încuietori, etc) se montează pe uşă, fiind susținute de foaie. 


Sursa fata: Glaverhel 


Foi de uşă cu alcătuire dispersă (necompacte) 
Acest tip de uşă are în general foaia netedă. 
Alcătuirea foilor cu fețe netede diferă în funcție de structura internă. 


Foi de uşă din lemn 
Fetele foilor de uşă utilizate în mod curent pot fi realizate din placaj, PFL dur acoperit cu furnir estetic 


sau cu vopsitorii, PAL melaminat. În unele cazuri se prevăd filme de răşini fenolice peste placajul care 
realizează fața uşii. 


Foaia de uşă celulară este realizată dintr-un cadru (în general cu o traversă suplimentară) peste care 
se aştern materialele care realizează fețele. Uşile celulare au fețe realizate din placaj, PFL dur, finisajul 
constă în acoperire cu fâşii de furnir estetic, folii de material plastic lipit, răşini fenolice şi materiale 
celulozice aplicate pe blindul suport, vopsire cu lacuri speciale. 


Canturile trebuie întărite sau protejate cu lemn masiv sau cu profile metalice sau din PVC, în funcţie de 
materialul din care se realizează foaia de uşă sau finisajul acesteia 

Pentru evitarea voalării suprafețelor, în interior se dispun materiale cu rol de distanțier. Acestea pot fi: 

= melci din lemn 

= fagure din hârtie 

= lamele din PVC dur, PFL sau similare 
= șipci rare din lemn sau materiale plastice expandate 


Fig. 71 
Alcătuirea miezului dispers al uşilor celulare (OEMATA OIKOAOMIKH>) 


Uşile celulare sunt uşi ieftine şi cu performante relativ slabe. 
Nu se recomandă utilizarea lor la exterior, la intrarea în apartamente (din considerente de siguranță în 
utilizare şi de protecție împotriva zgomotului). 


Fig. 72 
Alcătuirea miezului dispers al uşilor celulare (Graphic Standards) 


Pentru a îmbunătăți calitățile lor acustice, se pot prevedea garnituri de etanşare. 

In cazul în care alcătuirea interioară este din lemn sau derivații acestuia, se recomandă realizarea de 
orificii pentru circulația verticală a aerului, atât în elementele de schelet (cadrul foii de uşă), cât şi în 
elementele de rigidizare ale acesteia, dacă structura de rigidizare conduce la formarea de straturi de 
aer stagnant. 


Foi de uşă cu fete metalice 

Uşile care conferă siguranță mărită sunt uşi metalice. Alcătuirea lor este, în principiu, similară celei a 
uşilor celulare din materiale lemnoase, în sensul că şi în acest caz se regăseşte ideea de ramă şi 
elemente care împiedică voalarea foii de uşă. 


Sistemele de tip fagure sau lamelele sunt utilizate în producerea de uşi cu fețe metalice, în străinătate. 
De asemenea, baghete în formă de C, Z sau H pot realiza rigiditatea corpului uşii. 


Fig. 73 
Alcătuirea cadrului la usile metalice (Granhic Standards) 

Pentru asigurarea protecției împotriva intruziunii se recomandă utilizarea uşilor masive din lemn, sau a 
uşilor metalice. 


Fig. 74 
Foi de uşă de siguranţă (Pizzolon) 


Foi de uşă din mase plastice, realizate din module de cca. 10 cm, casetate, îmbinate cu lambă şi uluc 
pot fi utilizate în soluție integral opacă sau cu geam. Sunt uşi uşoare şi se pot utiliza pentru separarea 
spațiilor din cadrul aceleiaşi proprietăți (camerele unui apartament, birourile aceleiaşi firme, etc) 


Fig. 75 
Uşi din module clipsate (Gealan) 


Căptuşelile uşilor sunt elementele care realizează protecția peretelui în care a fost pozată tâmplăria. 
Lățimea tâmplăriei e sensibil mai mică decât cea a peretelui. 

Căptuşeala protejează suprafața peretelui pe care e pozată uşa (grosimea peretelui) şi canturile 
peretelui, care dacă ar fi numai tencuite s-ar deteriora şi murdări uşor (cum se şi întâmplă în mod 
curent). 

În mod tradiţional căptuşelile sunt realizate din lemn. La clădirile vechi, cu grosimi mari de pereți, 
lățimea unei scânduri nu acoperă lăţimea peretelui. În aceste cazuri se realizează un adevărat lambriu, 
fie din scânduri, fie de tip “rame şi tăblii”, din lemn masiv sau înlocuitori de lemn (panel, PAL furniruit şi 
cantuit, etc) pentru a finisa cu lemn întreaga grosime a peretelui. 


În soluții mai noi se realizează căptugeli şi din plăci înlocuitoare de lemn (PAL furniruit sau melaminat, 
PFL dur, etc), sau din alte materiale care pot realiza finisajul de tip lambriu. 


Căptuşelile din tablă ambutisată sunt proprii tâmplăriilor metalice. 
În principiu sunt două filosofii de proiectare a căptuşelilor la uşi: 


1. lățimea căptuşelii este egală cu grosimea peretelui finisat. Grosimea peretelui, incluzând finisajul, se 
citeşte din tabele. Soluția este în aparență economică, deoarece — în teorie — consumul de material 
lemnos este minim. 


Pentru exemplificare reproducem în tabelul alăturat (tabelul 2) grosimile finite indicate pentru pereții 
realizați din zidărie de cărămidă plină. 


Tabel 2 


Practica a arătat însă că pereții realizați din blocuri de zidire au rareori grosimile prevăzute în norme şi, 
pe şantier, căptuşelile nu se potriveau cu pereții, fiind necesare completări şi prelucrări ulterioare, care 
scumpeau soluția. Astfel, din soluție “economică” această variantă de căptuşeală la uşă devenea mult 
mai scumpă, iar aspectul - adeseori “cârpit” — nu justifica prețul. 

Fig. 76 
Căptuseli cu lătimea eaală cu arosimea peretelui finisat 

2. lăţimea căptuşelii este mai mare decât grosimea peretelui finisat. În această situaţie este posibilă 
tăierea, pe şantier, a surplusului, în cazul căptuşelilor din lemn, sau realizarea unor “ancadramente” 
mai elaborate sau mai simple de jur împrejurul golului, aşa cum era practica obişnuită până în perioada 
postbelică. 


I 


Fig. 77 
Căptuseli mai late decât arosimea peretelui finisat 


PRINCIPII DE CONFORMARE A TÂMPLĂRIILOR, PENTRU ASIGURAREA UNOR PERFORMANȚE 
SUPERIOARE IN EXPLOATARE 


m Etanşeitatea la apă a tâmplăriilor 


P = presiunea vantului 
S = suctiunea vantului 


Fig. 78 
Actiunea vântului asupra clădirii 


Comportarea tâmplăriilor este diferențiată în funcţie de tipul de tâmplărie. Dacă tâmplăria pe o fațadă 
are o deschidere exterioară (sau “obişnuită”, cu un rând spre exterior), atunci când bate vântul pe 
aceea fațadă, cercevelele vor fi presate pe toc, strângând suprafețele de bătaie. Etanşeitatea creşte. 
De foarte multe ori vântul se asociază cu ploaia (în timpul furtunilor, etc), astfel că acest sistem de 
deschidere are o comportare bună atât la acţiunea ploii cât şi a vântului. 


Tâmplăria cu deschidere obişnuită 

În mod normal nu este necesară prevederea lăcrimarelor, în caz de furtună (vânt) cerceveaua fiind 
presată pe toc şi în acest mod etanşarea fiind mărită. 

Dimensiunea a 2 20 mm este de lucru, pentru a asigura posibilitatea ridicării şi scoaterii cercevelei din 
balamale. 

Pentru a fi împiedicată infiltrarea apei prin aderenţa între toc şi 
cercevea, se recomandă ca tâmplăria să fie retrasă de la fața 
peretelui. Dacă totuşi poziția tâmplăriei este la față, se prevede 
un lăcrimar de protecție. 


SI 


Dacă există traversă intermediară şi supralumină, este posibil 
ca apa să se prelingă printre traversă şi cerceveaua interioară, 
spre interior. În aceste cazuri se prevede lăcrimar, fixat fie pe 
cerceveaua superioară (din lemn ca în fig. sau din tablă, în 
cazul tâmplăriilor realizate conform STAS), fie pe traversă, care 
devine în consecință mult mai robustă. 


Fig. 79 
Exemplu de tâmplărie cu deschidere obișnuită 


Imbinarea lăcrimarului cu traversa trebuie făcută astfel încât apa să nu intre în decupaj. 


Fig. 80 


Fig. 81 
Posibilităti de îmbinare a lăcrimarului din tablă cu traversa, la tâmplăria cu deschidere obişnuită 

Tâmplărie cu deschidere interioară 


Vântul împinge cerceveaua şi o depărtează de toc, apărând astfel posibilitatea infiltrării apei de ploaie 


în spațiul dintre toc şi cercevea. Apa se 


Fig. 82 
Tâmplărie cu deschidere interioară 


prelinge vertical pe geamuri şi de acolo pe cercevea şi prin 
deschiderea bătăii, spre interior. 
La acest tip de tâmplării apare deci obligativitatea 
prevederi de lăcrimare (1). 


Apa are în mod natural tendința de a se strânge şi de a 
curge în jgheaburi; de aceea în profilul de toc se prevede un 
şant (holcher) care conduce apa până la traversa inferioară, 
unde se prevăd găuri pentru evacuarea apei (2). 


Traversa inferioară e mai robustă decât celelalte (la toc) şi 
cu geometria puțin modificată. Luftul lucrează ca o cameră 
de decompresiune şi, pentru a împiedica avansarea prin 
aderență a apei spre interior, se poate prevedea holcher şi 
pe cercevea 


(3)-şanţ pentru acumularea şi evaporarea apei în exces 


Există şi varianta în care lăcrimarul poate fi fixat direct pe toc, pe distanțieri. Între distanţieri rămâne o 


fantă prin care se evacuează apa. 


Fig. 83 
Montarea lăcrimarului pe toc 


Uşile de balcon se proiectează ca şi ferestrele cu deschidere interioară. Ele se prevăd cu praguri (ca 


majoritatea uşilor exterioare). Pragurile şi 
să se poată călca pe ele. 


lăcrimarele acestor uşi-fereastră (uşi de balcon) sunt solide, 


Prevederile dimensionale pentru ridicarea şi scoaterea cercevelelor din balamale sunt aceleaşi ca la 


tâmplăria cu deschidere obişnuită. 

E Etanşarea la vânt 
(principii valabile şi pentru micşorarea pierderilor de căldură şi pentru etanşarea la apă) 


INFILTRATII CE AER 


topi 


DĂ rm SUPRAFETE DE BATAIE í TREBUIE 
SA EXISTE CONTACT ÎNTRE ELE 


“ep w g 


Fig. 84 
Etanşarea la vânt la tâmplăria cu deschidere exterioară 


În spațiile funcționale igiena aerului (şi implicit sănătatea oamenilor) este asigurată aproape exclusiv de 
infiltraţiile de aer exterior ce au loc prin neetanşeităţile tâmplăriei. Viteza de mişcare a aerului interior, 
considerată de regulă acceptabilă din punct de vedere al confortului, este de 0,15 — 0,2 m/s 


Pentru fiecare tip funcţional de încăpere, fereastra trebuie să aibă o anumită 
permeabilitate la aer. În plus, ea ar trebui să-şi poată adapta valoarea acestei caracteristici după 
particularitățile de utilizare a încăperii (dormitor, sală de clasă, încăpere de birou, etc) 

O fereastră excesiv de permeabilă poate avea, în perioadele de iarnă, pierderi de căldură prin infiltrații 
ce pot ajunge să reprezinte 40% din totalul pierderilor de căldură ale încăperii, precum şi viteze de 
mişcare a aerului interior ce pot depăşi cu mult viteza considerată acceptabilă. 

In cazul încăperilor ventilate natural prin neetanşeitățile tâmplăriei ferestrelor, schimbul de aer trebuie 
menținut în jurul valorii orare minim necesare din condiții sanitar — igienice, atât în perioadele de calm 
eolian (Van 4 m/s), cât şi în perioadele în care vântul din imediata vecinătate a clădirii are valori mai 
mari. 

Performanţele privind permeabilitatea la aer a tâmplăriei sunt asigurate de geometria profilelor şi de 
sistemele de etanşare adoptate. 


= realizarea profilului de mijloc la tâmplăria cu deschidere obişnuită/ rândul exterior 

Pentru închiderea ferestrei, cele două cercevele exterioare trebuie trase către interior; pentru a nu se 
deschide singure, una dintre ele (cea cu cremonul care blochează ambele cercevele) are un decupaj în 
care intră cealaltă cercevea, de asemenea cu montant cu formă specială. 

Sistemul se numeşte “gură de lup” (apucă). 


Fig. 85 
“Gura de lup” — deschidere obisnuită 


= realizarea profilului de mijloc la tâmplăria cu deschidere interioară 
Fixarea celor două foi pe toc se face prin împingerea cremonului. Baghetele asigură atât mişcarea 
solidară a celor două cercevele, cât şi suprafețe suplimentare de bătaie. 

Observaţie : pentru uşile interioare în două canaturi, detaliul se simplifică (nu este necesară şicana “z” 
care asigură o suprafață suplimentară de bătaie. 


Fig. 85 
Rezolvare în Z — deschidere interioară 


= Etanşări 
Pentru asigurarea etanşării la aer si vânt (diminuarea infiltrațiilor de aer) se prevăd sisteme de 
etanşare între 

- tâmplărie şi peretele în care este pozată 

- elementele componente ale tâmplăriei 


La tâmplăria metalică şi la cea din mase plastice, garniturile de etanşare (profile care se mulează sau 
se suprapun pentru a închide spaţiile) sunt obligatorii. Tâmplăriile tradiționale din lemn nu sunt 
prevăzute cu garnituri de etanşare; cele moderne, din lemn lamelar, au bătăile întărite cu garnituri de 
etanşare din cauciuc. 

Pentru a defini în totalitate comportarea termică a părții vitrate a anvelopei sunt necesare precizări şi în 
ceea ce priveşte modul de tratare a rosturilor, atât între partea opacă şi partea vitrată a anvelopei, cât şi 
între elementele care constituie componenta de rezistență a părţii vitrate. 

O bună etanşare a rosturilor are repercusiuni pozitive atât în ceea ce priveşte comportarea la vânt cât 
şi la ploaie, praf, împiedicarea pătrunderii insectelor, microorganismelor şi bacteriilor. 

Materialele utilizate îndeobşte pentru aceste etanşări sunt din familia materialelor plastice - elastomeri 
şi plastomeri. 


Etanşarea între partea opacă şi partea vitrată a anvelopei se face cu materiale ale căror caracteristici 
sunt de aderenţă sau de elasticitate, dar nu de rezistență mecanică. 


Garniturile de etanşare lucrează prin presare şi îndoire. Tendința materialelor elastice, din care acestea 
sunt alcătuite, de a reveni la configurația geometrică iniţială, generează o presiune continuă asupra 
suprafețelor cu care sunt în contact, menținând o presiune constantă a spațiilor pe care le limitează. 

La tâmplăria metalică garniturile de etanşare (profile care se mulează sau se suprapun pentru a închide 
spaţiile) sunt obligatorii. 


Tipuri de garnituri: 
e  presate—asigură etanşarea suprafeței de bătaie (poziționată în falt) 


Fig. 86 
Exemple de garnituri presate 

Fig. 87 
Exemple de garnituri montate la tâmplării din: a) Al, b) plastic, c) bandă de otel prelucrată la presa cu role 


Profilele din neopren îmbătrânesc în contact cu aerul exterior (ca urmare a expunerii îndelungate la 
radiația UV care le distruge) 


Atunci când sunt poziționate la exterior, garniturile din cauciuc spongios, pe care se face “bătaia”, se 


deteriorează mai repede (apa se infiltrează, închide porii, îngheaţă iarna şi garnitura se lipeşte de 
cealaltă suprafață; la deschiderea ferestrei se smulg). 


Garnitură presată 


Fig. 88 
Exemplu de pozitionare a aarniturii la interior 


Este de aceea preferabilă poziționarea garniturilor într-o zonă protejată a tâmplăriei (zona centrală şi 
spre interior), pentru a se feri de expunerea îndelungată la ultraviolete. 


e  îndoite şi presate 


LACRIMARUL 
IGURA Si 
UMBRIREA 


GARNITURI 


Garnituri îndoite şi presate la tâmplăria in lemn si la tâmplăria din tablă de otel 


Garniturile de etanşare nu pot fi utilizate la toate tipurile de deschideri; ferestrele cu deschidere 
culisantă, pliantă, pliant-culisantă, ghilotină, au pierderi de căldură şi infiltraţii de aer, deoarece în loc de 
garnituri sunt prevăzute periuțe de etanşare. 


51 


Împiedicarea infiltrațiilor de aer la uşile cu deschidere batantă, culisantă, pliantă, pliant-culisantă, 
ghilotină, uşile turnante (neproiectate de arhitect) este asigurată în majoritatea cazurilor cu periute de 
etanşare. 


Periuţe de etanşare 


Fig. 90 
Periute de etanşare la tâmolării culisante (Alumil) 
Sistemul nu este foarte performant, dar având în vedere amplasarea acestor tipuri de tâmplării în 
general în spatii publice, este singura soluție posibilă de a micşora pătrunderea aerului rece, vântului şi 
prafului în interior. 


e garnituri montate pe toc/cercevea, la tâmplăria unde nu există suprafeţe de bătaie 
> la uşile de acces în clădiri publice (cu sau fără windfang), nu se prevăd praguri (traverse inferioare), 
pentru ca publicul să nu se împiedice de acestea 


=] 


lamela din garnitura periuta de 
bronz din cauciuc etansare 
Fig. 91 


Sisteme de etanşare la uşi 


Comentarii: pe porțiunea măturată de foaia de uşă sunt antrenate particulele de praf; pe sfertul de cerc 
definit de deschiderea uşii, pardoseala se mătuieşte. 


Pentru anularea acestui inconvenient se prevede în pardoseală, sub foaia în poziția închis, un profil, 
astfel încât frecarea să se producă doar peste acesta. 


pardoseala 


Fig. 92 
Profil montat în pardoseală 


> la tâmplăriile pe pivoți se prevăd garnituri de etanşare pe cantul uneia din fețe (cea fixă sau cea 
mobilă) 

camera de decormpresiune; cu 
cat mai multe (vezi jeu atat mai etansa 
este inchiderea 


Fig. 93 
Garnituri de etanşare la tâmplării pe pivoti 


> la tâmplăriile batante (foile de uşă) 

Fig. 94 
Garnituri de etanşare la tâmplării batante 


Din punctul de vedere al poziționării garniturilor de etanşare, este important a se ține cont de influența 
agenţilor atmosferici (radiații UV şi IR, gazele din aer, etc), asupra materialelor constitutive, pentru ca 
aceste garnituri să aibă o durabilitate şi o fiabilitate maximă. 


Fig. 95 
Exemple de poziționare a garniturilor de etanşare la exterior şi interior 


Plasarea garniturii de etanşare către zona mediană a profilului asigură o protecţie împotriva 
intemperiilor şi a radiației UV. Acest fapt conduce la o mai îndelungată durată de viață a garniturilor, 
deci o mai bună şi îndelungă etanşare. Poziția garniturii interioare se păstrează. 

GARNITURA INDOITA 


Fig. 96 
Exemplu de poziționare a garniturilor de etanşare în zona mediană a profilului 


Este posibilă şi rezolvarea etanşării cu trei garnituri, asigurând nu numai o mai bună etanşare împotriva 
infiltrațiilor de aer şi umiditate, dar şi izolare termică (implicit) şi protecție la zgomot. 


GARNITURA DE ETANSARE INTERIOARA 
GARNITURA DE ETANSARE CENTRALA 


* GARNITURA DE ETANȘARE EXTERIOARA 


Fig. 97 
Exemple de poziționare a trei garnituri de etanşare (exterior, median, interior) 
pentru profilul de tâmplărie 


m probleme termice la tâmplării 


Tâmplăria propriu-zisă 
Se iau in considerație următoarele: 
= componenta rezistentă (tocuri, ramele cercevelelor, etc.) 


= materialul/elementul de închidere (sticla, foaia de uşă, etc) 
= elementul de construcție în sine (tip de fereastră, uşă, etc. şi alcătuire) 


componenta rezistentă : lemnul şi plasticul nu pun probleme de izolare suplimentară; la aluminiu 
şi oțel se pune problema întreruperii punților termice, cu materiale cu coeficient de conductivitate 


scăzut; descrierea acestor profile s-a făcut la capitolul „Componenta rezistentă” 

m materialul de închidere 


> sticla: deşi 1=0.75 W/m*C (similar cu al cărămizii GVP), grosimea redusă face ca pierderile 
termice să fie substanţiale; în acest sens se urmăreşte diminuarea acestor pierderi prin modul 
de alcătuire şi prin numărul de rânduri 

> foile de uşă din lemn sau metal: pot avea umpluturi termoizolante; la foile de uşă metalice 
poate fi prevăzută întreruperea punților termice (sistemul este analog celui prevăzut la 
tâmplăriile metalice cu întrerupere a punţii termice) 


= elementul de construcție - alcătuirea tâmplăriei 
>  tâmplăria simplă asigură o izolare termică redusă 
>  tâmplăria dublă, cu deschidere interioară (ambele rânduri se deschid spre interior) sau cu 
deschidere obişnuită (un rând se deschide spre interior, celălalt spre exterior) are o 
comportare termică superioară, dar nuanțată în funcție de tipul de tâmplărie: 
Tâmplăria cu deschidere obişnuită (mai mult utilizată în trecut) pune şi alte probleme : modul de 
curățire a cercevelei cu deschidere exterioară pentru clădiri înalte, expunerea la intemperii a aceleiaşi 
cercevele (uitată deschisă pe timp de ploaie/ninsoare, se degradează mai repede). De asemenea 
această deschidere pune probleme de siguranță a trecătorilor, în cazul folosirii la clădiri parter cu fațada 
la stradă (se recomandă utilizarea acestor ferestre la hoch-parter, pentru ca trecătorii să nu fie loviți de 
cercevea). 
Numărul de “bătăi” măreşte etanşarea şi diminuează pierderile termice datorate infiltraţiilor de aer rece. 
La tâmplăria cu deschidere obişnuită sunt asigurate 4 bătăi, câte două pentru fiecare nod. Etanşarea 
spațiului dintre toc şi elementul de construcție este de asemenea esențială, ea făcându-se în 
tehnologia tradițională cu hârtie, buraje, azi cu vată minerală sau spumă poliuretanică. Legătura cu 
finisajul peretelui poate fi făcută cu chituri permanent elastice. 


tâmplăria dublă cu rânduri independente: 

Pentru ca ambele cercevele să se poată roti 90° este necesar ca ele sa fie inegale (cea exterioară este 
mai mică). În consecință tocul la exterior este mai lat (poate deranja d.p.d.v. estetic). Pentru atenuarea 
acestui neajuns, se poate prevedea prin proiect zidărie cu “urechi” 


interior 


a>b 


i Exterior 
a T 


posibila “ureche” de zidarie 


Fig. 98 
Dimensiunea tocului exterior mai mare la tâmplăria cu deschidere interioară 


Distanța între cele 2 cercevele e dictată de dimensiunea cremoanelor. Cu cât ea scade cu atât 
comportarea termică creşte (convecţia e diminuată, capacitatea de izolare termică a aerului este reală 
pentru grosimi ale lamei de aer de sub 5 cm). 


tâmplăria dublă, cuplată: 

Cele doua cercevele sunt prinse una de cealaltă (cazuri diferite a) şi b) ) şi rotite de o balama unică. 
Există o balama care le permite mişcarea independentă ocazional (pentru curățare), în restul timpului 
fiind solidarizate cu şuruburi. 

Fig. 99 
Exemple de perdele de fațadă 


a) cerceveaua exterioară se prinde pe cea interioară; cele două cercevele au aceeaşi dimensiune 

b)  cerceveaua interioară, neexpusă la intemperii, poate fi mai mică (nu e foarte vizibil la lemn, pentru 
că această cercevea e mai fragilă şi exista riscul spargerii geamului ca urmare a deformări 
lemnului) 


Din punct de vedere higrotermic s-a constatat apariția condensului pe geamul exterior în cazul b), 
datorită faptului că spaţiul dintre geamuri (intermediar) are legătură doar cu interiorul. Vaporii de apă 
din interior ajung pe suprafața rece a geamului exterior şi condensează. Câte două găuri (sus şi jos) 
practicate în cerceveaua mare rezolvă problema condensului. În cazul tâmplăriilor duble cuplate 
metalice prevederea cercevelei mici spre exterior rezolvă problema ventilării, deci a condensului. 
Numărul minim de bătăi la tâmplăria dubla cuplată este de trei. 

Tâmplăria cu geam termoizolant asigură o capacitate de izolare termică mai slabă decât cea dublă. 
Ceea ce face aceste tâmplării atât de solicitate este faptul că etanşarea între elementele tâmplăriei (toc 
- cercevea) este foarte bună şi sunt foarte drastic reduse infiltraţiile de aer exterior. 


Izolare termică înseamnă şi împiedicarea pierderilor de căldură prin infiltrații de aer. Diminuarea acestor 
pierderi se realizează prin prevederea de materiale şi garnituri de etanşare, aşa cum s-a arătat mai sus. 


Protectii termice 
Protectii solare; protectii termice suplimentare 


Dispozitivele de protecţie solară incluse în cadrul componentei de închidere sunt acelea care fac parte 
din tâmplărie. 

Ele asigură controlul luminii naturale şi însoririi şi uneori o protecţie termică pe timp de noapte sau 
iarna. 

Protecţie solară 

Condiţia esențială pentru ca dispozitivele de protecție solară să funcționeze la performanță maximă 
este ca ele să fie dispuse la exterior şi nu la interiorul elementului vitrat. Poziţionate astfel, ele 
împiedică pătrunderea radiației solare prin sticlă, protejând împotriva încălzirii excesive a spațiului 
interior. De asemenea, aceste dispozitive asigură o plastică "cinetică" a fațadelor, deoarece niciodată 
toți utilizatorii nu vor avea obloanele sau storurile în aceeaşi poziție simultan. Pe lângă rolul de protecție 
împotriva însoririi excesive, aceste dispozitive pot avea, în funcție de materialele utilizate, rolul de a 
contribui la izolarea termică a spațiilor interioare. 

Obloanele pot fi compacte sau filtrante. 

Cele compacte sunt în general masive şi sunt realizate din plăci sau elemente care constituie panouri. 
Fiind compacte au o bună etanşare la aer, fapt care le face utilizabile atât vara, pentru controlul 
însoririi, cât şi iarna, cu rol de mărire a rezistenței termice a tâmplăriei. 


Dintre obloanele cu rol de control al însoririi, pe care le putem denumi filtrante pot fi luate în considerare 
ca termoizolante următoarele: 


+ obloanele rulante, realizate din lemn, PVC sau aluminiu cu volete umplute cu spume expandate 
+ obloane de tip persiene din lemn, montate pe balamale 

Storurile, realizate în general din materiale uşoare (țesături imputrescibile din fibră de sticlă sau alte 
țesături rezistente la radiația infraroşie şi ultravioletă) se pot prevedea pe fațadă sau între geamuri. 
Perdelele de fațadă sunt storuri exterioare subțiri, care se aplică la exterior şi umbresc ferestrele 
fațadei. 


Fig. 100 
Exemple de perdele de fațadă 


Dispozitivele de susținere (cutii, schelet de susținere), sunt vizibile pe fațadă şi constituie elemente care 
contribuie la plastica de fațadă. 

Perdelele de fațadă (storuri exterioare) sunt în general foarte viu colorate, ele având şi o contribuție la 
imaginea veselă a clădirii, ansamblului, străzii. 


Fig. 101 
Exemple de perdele de fatadă (Schabpler) 


Jaluzelele venețiene din lamelele subțiri din aluminiu sau plastic au doar rol de protecţie solară. 
Lamelele pot fi orientate prin intermediul unor mecanisme, putându-se astfel realiza filtrarea luminii. 


Exemple de jaluzele venețiene (Rollotec) 

Prevăzute la exterior, ele trebuie asigurate împotriva vântului. 


“Fig. 103 
Clădire protejată cu jaluzele venețiene (Rollotec) 


La interior sau între geamuri această măsură nu este necesară. 


Obloanele rulante se prevăd în relaţie cu tâmplăria cu deschidere interioară. Ele sunt realizate de 
firmele producătoare de tâmplărie din PVC sau aluminiu. 


Fig. 104 
Oblon rulant realizat din mase plastice (Soprofen) 
Voletele (lamelele) care alcătuiesc suprafața oblonului pot fi realizate din lemn, plastic, metal. 


Materiale ca lemnul şi plasticul casetat asigură şi o rezistență termică bună pentru partea de perete pe 
care o protejează. 


Voletele din aluminiu cu umplutură de poliuretan de asemenea pot contribui la realizarea unei bune 
izolații termice. 


Fig. 105 
Volete realizate din aluminiu cu spumă poliuretanică (a) şi din mase plastice (b) (Instalux) 

Voletele din aluminiu nu contribuie la izolarea termică a ferestrei, aceste obloane având exclusiv rol de 
protecție împotriva însoririi. 


IRI sa a SR 


Fig. 106 
Obloane rulante din mase plastice (a), aluminiu cu spumă poliuretanică (b) şi din aluminiu (c) (Instalux) 


Majoritatea sistemelor de protecţii solare trebuie luate în considerare încă din faza de proiectare a 
clădirii având în vedere elemente cum ar fi cutia ruloului, scheletul de susținere sau elementele de 
ghidaj sunt prezente pe fațadă. 


Obloanele rulante, culisante, pliant culisante trebuie să permită accesul de întreținere la dispozitivele de 
rotire, culisare şi ghidaj. Aceste "cutii" pot fi mascate în perete, sau pot fi aparente în încăpere sau pe 
fațadă, după opțiunea arhitectului sau clientului. Trebuie ştiut că "lumina" - golul efectiv - va scădea cu 
dimensiunile "cutiei". De asemenea, aceste "cutii" sunt posibile surse de pierderi de căldură, atunci 
când sunt mascate în perete şi reduc din grosimea acestuia. De aceea se iau măsuri suplimentare de 
izolare termică a "cutiei". 


Tot în legătură cu tâmplăria cu deschidere interioară pot fi puse persienele şi venețienele, cu lamele 
fixe sau mobile; montarea persienelor pe cercevele independente conduce către posibilitatea de 
realizare a unor tâmplării cu deschidere obişnuită, cu toate problemele pe care le pune acest tip de 
deschidere. 


Fig. 107 
Exemple de perdele de fațadă (Stampa) 

Unităţi vitrate moderne incorporează sisteme de protecţie solară în spaţiul dintre foile de sticlă; 
performanța este mai scăzută, deoarece energia transmisă prin sticlă se va reflecta a doua oară, 
încălzind foaia exterioară şi din spaţiul de aer interior unității vitrate, această energie suplimentară 
absorbită suprapunându-se peste energia absorbită inițial de sticlă. Există aşadar riscul spargerii foii 
exterioare datorită supraîncălzirii 


Protectii termice suplimentare 

Diferitele moduri de transmitere a căldurii (conducţie, convecție şi radiație) sunt cauzele care conduc la 
pierderi de căldură în timpul nopții, datorită temperaturilor scăzute. 

O protecție nocturnă eficientă poate diminua aceste pierderi prin unul sau mai multe dintre mijloacele 
de mai jos: 

e realizarea unei structuri opace, care să reflecte radiaţia caldă infraroşie în interior 

rezistență la conducție a componentei vitrate a anvelopei 

etanşeitate la aer 

alcătuire în care să nu se producă fenomenul de condens 

uşor de realizat 

rezistentă în timp (durabilitate şi fiabilitate mare) 


Atunci când sunt alcătuite din materiale compacte, dispozitivele de protecţie solară asigură nu numai 
umbrirea ci şi realizarea unui strat de aer, cu oarecare capacitate de izolare termică. Dacă însuşi 
materialul — sau alcătuirea — este termoizolant, performanţa termică va creşte implicit. 

Astfel, obloanele compacte, obloanele rulante din lemn sau PVC sau cele din lamele din aluminiu 
umplute cu spume termoizolante reprezintă soluții curente de asigurare atât a unei protectii termice 
vara cât şi a unui aport termic nocturn iarna. 

Pentru suplimentarea aportului termic în nopțile de iarnă pot fi utilizate obloanele compacte. Montarea 
lor pe fațadă este preferabil a se avea în vedere de la faza de proiectare a clădirii, ştiut fiind că 
reprezintă o intervenţie majoră asupra fațadei. 

Fie că au sistem de deschidere pivotant, basculant, culisant, pliant-culisant, aceste obloane au ca 
probleme comune greutatea relativ importantă, modul de acţionare şi posibilitatea de întreținere în timp 
(curățirea lor). 


Fig. 108 
Oblon compact din lemn 


Tipul de deschidere conduce către prevederea unor dispozitive specifice, care pot reprezenta în unele 
cazuri probleme în exploatare, sau care scumpesc excesiv tâmplăria. Modul de întreținere a obloanelor 
care se deschid către exterior reprezintă o problemă prin faptul că foile nu pot fi curățate decât din 
exterior. Problema asigurării lor împotriva vântului conduce, în cazul obloanelor tradiționale (cu 
cercevele care se deschid spre exterior) la necesitatea prevederii de cârlige de vânt fixate în perete. 

Obloanele culisante, pliant-culisante, glisante, necesită prevederea de şine şi dispozitive de culisare şi 
ghidaj, precum şi spaţii pentru curățire şi întreţinere. 

De asemenea, în funcție de arhitectura fațadei, se poate realiza escamotarea panourilor în şlițuri 
prevăzute prin proiect, similare celor prevăzute la capitolul care tratează tâmplăria culisantă. 


i 


ți 
i 

Oblon culisant din aluminiu 
Plasă împotriva insectelor 


Vitraj termoizolant 


Fig. 109 
Tâmplărie culisantă cu oblon şi plasă împotriva insectelor (Alumil) 


După cum se poate vedea în imaginea de mai sus, sistemele de culisare sunt asemănătoare celor fără 
oblon. Etanşarea la infiltraţiile de aer se face prin periute; şina în relief asigură o protecție suplimentară 
la infiltrațiile de aer, deoarece vântul care bate pe fațadă va împinge panoul, presându-l pe şină şi 
mărind astfel etanşarea. Panoul culisant care include plasa împotriva insectelor reprezintă de 
asemenea, prin existența profilului de culisare şi a periuțelor de etanşare, o măsură suplimentară 
împotriva pierderilor de căldură prin infiltraţiile de aer. 


Tâmplăriile culisante nu sunt recomandate pentru condiţiile de climă din țara noastră, decât dacă se iau 
măsuri pentru asigurarea confortului termic necesar. 


Protecţiile nocturne interioare pun probleme în ceea ce priveşte posibilitatea apariţiei condensului pe 
suprafața de sticlă. O circulație de aer în spatele oblonului va micşora acest risc, dar va conduce la 
scăderea temperaturii interioare. 


Un tip relativ comun de stor s-a utilizat în anii 60 — 70 (în străinătate se utilizează şi acum). Acesta este 
dispus între cercevele (la tâmplăriile duble). Denumit curent transperant, rolul său principal este de a 
asigura protecţie împotriva însoririi excesive. 

Totuşi, prin faptul că realizează o subîmpărțire a stratului de aer dintre cele două cercevele, s-a 
constatat că se înregistrează şi o izolare termică suplimentară a spațiului interior (datorită calităților 
termoizolatoare ale celor două lame subțiri de aer. 


Fig. 110 
Stor (transoerant) între cercevelele tâmolăriei duble 

m Sticla specială pentru controlul însoririi 

Pentru împiedicarea pătrunderii în spaţiile interioare a radiațiilor solare, sticla absorbantă constituie o 
posibilă protecţie solară graţie unei colorări în masă. Fiecare dintre culorile gamei unui produs 
corespunde unor caracteristici termice diferite. 

Sticla este colorată în masă în momentul fabricării. Absorbția este în funcție de masa sticlei şi este mai 
mare pentru un geam cu absorbție termică decât pentru unul reflectant. Sticla colorată în masă se 
dilată puternic, existând riscul de spargere din considerente termice, dacă expunerea la radiaţia solară 
(respectiv la componentele infraroşii ale spectrului) este în timp îndelungat. 

Din punctul de vedere estetic, trebuie luat în considerare efectul culorii, care depinde de masă. De 
asemenea, masa vitrajului este diferită, văzută din interior față de exterior. 


Protejând împotriva încălzirii în interiorul clădirilor, în condiţiile în care este asigurat un nivel acceptabil 
de luminozitate, sticla reflectantă există în diverse varietăți, de la total la parțial reflectantă. 
Sticla reflectantă este o sticlă float acoperită cu o peliculă de oxizi metalici. 


Tehnologia folosită pentru aplicarea peliculei de oxizi este importantă deoarece are implicaţii asupra 
utilizării ulterioare a sticlei şi asupra culorilor. 

Astfel, aplicarea “on-line” înseamnă pulverizarea pe geamul încă fierbinte a amestecului metalic. 

Are loc o reacţie chimică de descompunere a gazelor, lichidelor sau prafului pulverizat pe geam, pentru 
a forma o peliculă metalică aderentă pe suprafața geamului. 


Fig. 111 
Acoperirea pirolitică a geamului cu peliculă de oxizi metalici (Guardian) 


Avantajele peliculei aplicată pirolitic sunt următoarele: 
= pelicula este rezistentă şi durabilă 

= geamul astfel tratat poate fi securizat sau curbat 
Gama cromatică este totuşi restrânsă. 


Prin imersia foii de sticlă într-o baie de oxid se realizează pelicule pe ambele fețe ale geamului. 
Pelicula este rezistentă, omogenă, dar performanţele sunt limitate. 


g. 112 
Acoperirea prin imersie a geamului cu peliculă de oxizi metalici (Guardian) 

Cea mai performantă şi mai dinamică tehnologie de realizare a unor pelicule metalice pe geam este 
prin procedeul de pulverizare magnetică a particulelor (în plasmatron). 

Materialul care trebuie pulverizat reprezintă catodul unui circuit electric. 

Intr-o cameră vidată se introduce argon (pentru obținerea unei pelicule metalice; dacă se introduce 
oxigen sau azot, pelicula rezultată va fi un oxid sau un azotat). În urma unui arc electric se produce 
plasma. Plasma este considerată a patra stare de agregare a materiei. Este asemănătoare stării 
gazoase dar atomii neutri, atomii excitați, ionii, electronii şi fotonii formează un “gaz” compresibil, a 
cărui dinamică e diferită de cea a gazului obişnuit. i 
Electronii cedaţi de argon sunt înlocuiți cu ioni încărcați pozitiv. Aceştia sunt atraşi spre catod. In urma 
impactului se elimină atomi din materialul de la catod, care condensează pe geamul aflat dedesubt. 
Avantajele acestei tehnologii sunt următoarele: 

Se pot aplica pelicule subțiri, continue, uniforme pe foi de geam de dimensiuni mari 

Se pot realiza tipuri diferite de pelicule, de culori diferite, cu proprietăți termice şi de reflexie diferite. 
Transmisia luminoasă depinde de grosimea stratului de acoperire metalică. 


câmpuri magnetice 


nomoă de vidare 


Fig. 113 
Acoperirea maanetronică a geamului cu peliculă metalică (Guardian) 

